| De compromissione facta inter nos et Matheum de Nemore , filium Vincentis de Corbolio | Bartholomeus de Villa Vodee et Guillelmus de Claci milites , universis presentes litteras inspecturis , salutem in Domino . Notum facimus quod , cum esset contentio inter ecclesiam Beati Dyonisii ex una parte et Matheum de Nemore , filium vicecomitis de Corbolio , ex altera dicebat enim ecclesia Beati Dyonisii quod hospites dicti Mathei debent foagium ecclesie Beati Dyonisii , idem Matheus e contrario asserebat quod non debebant , tandem dicti tam ecclesia quam Matheus de dicta querela et de masura Stephani Blancvilain controversia enim erat de illa masura compromiserunt in nos , promittentes quod nostro starent arbitrio . Nos autem , inquisitione facta legittima ab hospitibus Beati Dyonisii et dicti Mathei , arbitrium nostrum protulimus in hunc modum quod in dicta masura omne dominium , omnis justicia et quicquid aliud dominii dominus potest habere pertinet ad ecclesiam Beati Dyonisii . De hospitibus dicti Mathei inquisivimus diligenter et diximus quod dicti hospites dictum foagium et tenentur illud apportare in curiam Beati Dyonisii de Trembleio . Huic dicto nostro prolato interfuerunt Petrus Marescallus , Petrus de Mintriaco , Johannes major Tremblei , Johannes de Pusex , Petrus de Mongai , milites , Renaldus Chaperuns , Johannes Becot , Renaldus Carnifex , Matheus Platrarius , Bernardus Cossel , Petrus Boudart , Theobaldus Rouel , Guillelmus Planchaes , Renaudus Drupele , Robertus Puer , Johannes Agnus , Renaudus de Latiniaco , Johannes Brocheit , Johannes Folie , Renoudus Critel , Laurencius Foillole , Renardus de Monasterio , Radulfus de Clauso , Guillot Heol , Odinus de Monasterio , Bernardus Passart , Evrardus Rex , Galterus Rex , Robertus Omene , Robertus Flandrine , Petrus Pijon , Martinus famulus noster , Renaudus Vimel , Stephanus presbiter , Agnes de Monjai , Hersendis la Bocele , Evrardus Braefort , Boet Malet , Girardus de Domno Martino , Galterus de Domno Martino , Potiau Brufaut , Guillelmus Godin . In cujus rei testimonium , paginam hanc sigillis nostris munivimus . Actum anno Domini Mo CCo XXXo , mense aprili .

Matheum de Nemore

Vincentis de Corbolio

Bartholomeus de Villa Vodee

Guillelmus de Claci

Beati Dyonisii

Matheum de Nemore

Corbolio

Beati Dyonisii

Mathei

Beati Dyonisii

Matheus

Matheus

Stephani

Beati Dyonisii

Mathei

Beati Dyonisii

Mathei

Beati Dyonisii

Trembleio

Petrus Marescallus

Petrus de Mintriaco

Johannes

Johannes de Pusex

Petrus de Mongai

Renaldus Chaperuns

Johannes Becot

Renaldus Carnifex

Matheus Platrarius

Bernardus Cossel

Petrus Boudart

Theobaldus Rouel

Guillelmus Planchaes

Renaudus Drupele

Robertus Puer

Johannes Agnus

Renaudus de Latiniaco

Johannes Brocheit

Johannes Folie

Renoudus Critel

Laurencius Foillole

Renardus

Monasterio

Radulfus de Clauso

Guillot Heol

Odinus

Monasterio

Bernardus Passart

Evrardus

Galterus Rex

Robertus

Robertus Flandrine

Petrus Pijon

Martinus

Renaudus Vimel

Stephanus

Agnes de Monjai

Hersendis la Bocele

Evrardus Braefort

Boet Malet

Girardus de Domno Martino

Galterus de Domno Martino

Potiau Brufaut

Guillelmus Godin


| De hiis que tenet Reginaldus miles de Sancto Medardo ab ecclesia Sancti Dyonisii | Universis presentes litteras inspecturis , G . , archidiaconus Parisiensis , eternam in Domino salutem . Notum facimus quod , in nostra presencia constitutus , dominus Reginaldus de Sancto Medardo miles recognovit quod quandam magnam domum quam habebat apud Trembleum cum toto porprisio tenebat in feodum et tenebit decetero a venerabili abbate et conventu Beati Dyonisii . In cujus rei memoriam et testimonium , presentes litteras , ad petitionem dicti militis sigillo nostro signatas , tradidimus abbati et conventui antedictis . Actum anno Mo CCo XXXo , die veneris post Pascha .

Reginaldus

Sancto Medardo

Sancti Dyonisii

G

Parisiensis

Reginaldus de Sancto Medardo

Trembleum

Beati Dyonisii


| De XXX duobus arpennis terre quos tenent a nobis monachi Karoli Loci inter Roissiacum et Malum Respectum | Frater Johannes , monasterii Karoliloci , cisterciensium ordinis , dictus abbas , et ejusdem conventus , universis presentes litteras inspecturis , salutem in Domino . Notum facimus quod , cum nos teneremus triginta duo arpenta terrarum moventia de censiva Beati Dyonisii sita in territorio inter Roissiacum et Malum Respectum , et idem abbas et conventus Beati Dyonisii peterent a nobis ut ea extra manum nostram poneremus pro eo quod de censiva Beati Dyonisii erant , tandem , mediantibus bonis viris , inter nos et ipsos intervenit pax amicabilis in hunc modum quod dicti abbas et conventus Beati Dyonisii concesserunt nobis quod nos tenebimus decetero a predictis abbate et conventu Beati Dyonisii predicta triginta duo arpenta terrarum , ad censum duorum solidorum parisiensium singulis annis in octabis Beati Dyonisii eisdem abbati et conventui vel eorum mandato apud granchiam Beati Dyonisii de Morteriis solvendorum . Pro hac autem concessione quam fecerunt nobis de dictis terris sic tenendis ab eisdem abbate et conventu , nos quitavimus eis quicquid habebamus in quadam domo sita apud Beatum Dyonisium , in Curticula , quam domum tenebamus ab eisdem abbate et conventu ad censum sexdecim denariorum , in qua domo habebamus sexdecim solidos crescentis census ; qui totalis census dictis abbati et conventui Beati Dyonisii imperpetuum remanebit , ita quod nec in dicto censu nec in domo quicquam deinceps reclamabimus supradicta . Assignavimus insuper eisdem abbati et conventui quinque solidos et quatuor denarios annui census super quadam domo nostra sita apud Argentolium , que domus fuit fratris Anselini quondam cerarii , solvendos dictis abbati et conventui vel eorum mandato singulis annis apud Argentolium in octabis Beati Dyonisii . Nos vero dictam compositionem approbamus pariter et laudamus . In cujus rei testimonium , presentibus litteris sigillum nostrum duximus apponendum . Actum anno Domini Mo CCo XLo tercio , mense novembri .

Karoli Loci

Roissiacum

Malum Respectum

Johannes

Karoliloci

Beati Dyonisii

Roissiacum

Malum Respectum

Beati Dyonisii

Beati Dyonisii

Beati Dyonisii

Beati Dyonisii

Beati Dyonisii

Beati Dyonisii

Morteriis

Beatum Dyonisium

Curticula

Beati Dyonisii

Assignavimus

Argentolium

Anselini

Argentolium


| De duobus arpennis quos tenent abbas et conventus de Livriaco | Omnibus presentes litteras inspecturis , frater Y . , Beate Marie de Livriaco dictus abbas , totusque ejusdem loci conventus , salutem in Domino . Notum facimus quod , cum religiosi viri abbas et conventus Beati Dyonisii in Francia vellent et peterent a nobis ut extra manum nostram poneremus duo arpenna terre site super culturam de Grilleral , in territorio de Trembleio , que nobis defuncti Petrus Dolie frater suus in elemosinam legaverant , tandem nos cum dictis abbate et conventu amicabiliter finavimus hoc modo quod ipsi concesserunt quod predicta arpenta decetero in manu mortua teneamus ab ipsis , ad campipartem et decimam qualem in alio suo territorio de Trembleio percipere consueverunt , in granchia sua de Trembleio nostris propriis sumptibus deducendas , et ad duos solidos annui census ipsis vel mandato eorum apud Trembleium annis singulis in octabis Beati Dyonisii persolvendos . In cujus rei testimonium , presentes litteras predictis abbati et conventui tradidimus sigillorum nostrorum munimine roboratas . Actum anno Domini Mo CCo XLo tercio , mense februario .

Livriaco

Y

Beate Marie de Livriaco

Beati Dyonisii

Francia

Grilleral

Trembleio

Petrus Dolie

Trembleio

Trembleio

Trembleium

Beati Dyonisii


| Preceptum Karoli regis quod accepit Deodatus thesaurarius contra mancipia de Mintriaco qui servicium facere recusabant | In nomine Sancte et individue Trinitatis , Karolus Dei gratia rex . Cum nos in Dei nomine Compendio palatio nostro secus fluvium Ysare ad universorum causas audiendas et recta iudicia terminandum resederemus . Ibique venerunt homines sancti Dyonsii ex villa Mintriaco de ministerium Deodato Monacho , his nominibus : Ghausselinus , Gotilda cum infantibus suis , Teutlinda , Frodolinda cum infantibus suis vel earum , Siclefrida cum infantibus suis , Leutfridus , Teodevinus , Teuthardus , Teodeilda cum infantibus suis , Teutmarus , Teutfridus , Teutfrida , Bernardus , Bernegarius , Bernehardus , Grimbaldus notarius , Bernehilda , Grinhilda , Adalricus , Maurellus , Osanna , Amalricus , Anghevertus , Uriboldus , Grimma cum infantibus suis , Haistulfus , Hairbardus , Saruinus , Hadebertus , Leutgarius , Rogarius , Ansoilda , Lurduinus cum infantibus suis , Hildeberga cum infantibus suis , Gislinda cum infantibus , Haldeverga , Christiana , Raginaldus , Silvanus , Odelinda cum infantibus suis . proclamaverunt se , dixerunt eo quod ipsi et nascendi liberi coloni esse debent sicut alii coloni sancti Dyonisii et predictus Deodatus Monachus eis per vim in inferiorem servicium inclinare vel affligere vellit iniuste . Tunc interrogavit Fulco comis palaciis et Gailenus memoratum Deodato vel illum maiorem de iam dicta villa nomine Gerveos quid contra ista familia dicere vel responsare vellebant . Tunc in illorum responsum dixerunt quod de presente tales testes ydoneis colonis de predicta villa Mintriaco habebant per quem eis probare potebant , quem in tempore et genitori nostri bone memorie Ludovici ipsi et illorum antecessores suprascripti servi ad inferiorem servicium de iamdicta villa semper fuissent et plus per drictum et per legem quem coloni sicut manifestum esse fecissent . Haec sunt nomina testium qui hoc testificaverunt et de presente super sanctas reliquias adfirmaverunt , Pascarius , Fulbertus , Aclevertus , Arirhardus , Christoinus , Vuinedulfus , item Pascarius , Matalbertus , Adalricus , Filio Bardoni , Tedolgarius , Aghardus , Hildegernus , Flotegarius , Vualfredus , Vuandrehardus , Gislulfus , Winehardus , Berdegarius , Godevertus , Augustinus , Bertrannus , Farulfus . Proinde nos una cum fidelibus nostris Wido , Odbertus , Hugo , Bauo , Gerardus , Eurebertus , Alcarius , Hubaldus , vassi dominici seu Gailenus et Fulco comis palaciis et alii plurimi visi fuimus iudicasse ut memoratus maior nomine Antreveus in antea adtetisset et unumquisque de sepedictus servus ipsum servitium inferiorem unde de legibus probatus habet , mallaset vel repetisset et ipsum servitium emendassent et revadiassent , sicut et fecerunt . Propterea dum ac causa sic acta vel perpetrata vel legibus definita esse cognovimus ut memorectum Deodato monachum una cum Antreveo maiore partibus sancti Dionysii talem notitia recipere iuximus per quem supradictis servis ad ipsum servicium in antea teneant atque elidicant et sit inter eis in postmodum ex ac re sopita et definita atque inconvulsa causatio . Actum Compendio palacio supra fluvium Ysera . Datum Kl . iulii anno XXII regnante domno nostro hac gloriosissimo Karolus rex , in Dei nomine feliciter , amen . Et ut hec melius certius credatis atque melius conservetur de anulo nostro sigillare iussimus . Conscharius notarius scripsit .

Karoli

Deodatus

Mintriaco

Karolus

Compendio

Ysare

Mintriaco

Deodato Monacho

Ghausselinus

Gotilda

Teutlinda

Frodolinda

Siclefrida

Leutfridus

Teodevinus

Teuthardus

Teodeilda

Teutmarus

Teutfridus

Teutfrida

Bernardus

Bernegarius

Bernehardus

Grimbaldus

Bernehilda

Grinhilda

Adalricus

Maurellus

Osanna

Amalricus

Anghevertus

Uriboldus

Grimma

Haistulfus

Hairbardus

Saruinus

Hadebertus

Leutgarius

Rogarius

Ansoilda

Lurduinus

Hildeberga

Gislinda

Haldeverga

Christiana

Raginaldus

Silvanus

Odelinda

Dyonisii

Deodatus

Fulco

Gailenus

Deodato

Gerveos

Mintriaco

Ludovici

Pascarius

Fulbertus

Aclevertus

Arirhardus

Christoinus

Vuinedulfus

Pascarius

Matalbertus

Adalricus

Bardoni

Tedolgarius

Aghardus

Hildegernus

Flotegarius

Vualfredus

Vuandrehardus

Gislulfus

Winehardus

Berdegarius

Godevertus

Augustinus

Bertrannus

Farulfus

Wido

Odbertus

Hugo

Bauo

Gerardus

Eurebertus

Alcarius

Hubaldus

Gailenus

Fulco

Antreveus

Deodato

Antreveo

sancti Dionysii

Compendio

Ysera

Karolus

Conscharius


| Concordia inter nos et dominam de Villa Picta et ejus liberos , de fossatis nemoris de Trembleio et quibusdam aliis infrascriptis | Universis presentes litteras inspecturis , officialis curie Parisiensis , salutem in Domino . Notum facimus quod , in nostra presencia constituti , nobilis mulier Maria , domina de Villa Picta , Guiotus dictus Lupus , Guillermus dictus Lupus , fratres , filii ejusdem domine , domicella Ysabellis , uxor dicti Guioti , domicella Agnes , uxor dicti Guillermi , recognoverunt quod , cum contencio esset et discordia inter ipsam Mariam ex una parte et religiosos viros . . abbatem et conventum Beati Dyonisii in Francia ex altera super fossatis nemoris de Trembleio et quibusdam aliis infrascriptis , pax et concordia inter eos facta est , mediantibus quitationibus et permutationibus terrarum et aliorum bonorum que specificantur et declarantur in sequentibus , sicut prenominati domina , ejus filii et eorum uxores recognoverunt et asseruerunt coram nobis , videlicet quod dicta fossata nemoris de Trembleio et tota terra sita in circuitu , sicut mete se comportant , remanebunt imperpetuum religiosis viris , abbati et conventui supradictis , sicut ipsi Maria , Guiotus , Guillermus et eorum uxores asseruerunt , pro tredecim arpentis terre , septem perticis minus , site in territorio de Bono Angulo datis et concessis dicte Marie et ejus heredibus a dictis . . abbate et conventu , sicut ipsi Maria , Guiotus , Guillermus et eorum uxores confessi sunt coram nobis . Item de granchia de Villa Picta concordatum est inter dictas partes in hunc modum ut dicebant dicti Maria , Guiotus , Guillermus et eorum uxores , videlicet quod dicta domina , ejus filii et eorum uxores predicti dederunt et concesserunt coram nobis predictis abbati et conventui unam toysiam terre in circuitu granchie , hoc salvo quod non noceat vie publice et cursui rivuli . Item concesserunt coram nobis dicta Maria , ejus filii et eorum uxores predicti eisdem abbati et conventui ibidem aream ad triturandum segetes , sicut mete ibidem posite demonstrant , salva tamen justicia predicte domine , sicut eam ibi antea habere consuevit . Item dicta domina de Villa Picta dedit et concessit coram nobis in escambium seu permutationem predictis abbati et conventui tria arpenta terre site juxta Parvum Trembleium ; item in alia pecia , tria arpenta et decem et septem perticas ; item in alia pecia , quatuor arpenta et viginti et octo perticas ; item quatuor arpenta et dimidium terre cum viginti novem perticis site juxta couturam de Morteriis ; item octo arpenta terre uno quarterio minus site in loco qui dicitur Au Fossés . Pro quibus toysia terre , area et aliis rebus suprascriptis datis et concessis , ut dictum est , a dicta domina eisdem abbati et conventui , dicti . . abbas et conventus dederunt et concesserunt nomine permutationis dicte domine , sicut ipsa et dicti filii ejus et eorum uxores confessi sunt coram nobis , quatuor arpenta terre site juxta Crucem Berengerii ; item septem arpenta terre site ibi prope ; item tria arpenta terre site ultra pratum ; item decem arpenta terre site in capite culture supra pratum domine Matildis . Dicta autem domina reddidit in terris supradictis , pro censu et campiparte que debebat , arpentum et dimidium et dimidium quarterium , sicut confessa est coram nobis . Recognovit enim dicta domina coram nobis predictas terras et res alias esse liberatas coram nobis utrique parti , secundum quod sunt limitate . Prenominati vero domina , ejus filii et eorum uxores quitaverunt , fide data , eisdem abbati et conventui quicquid habebant vel habere poterant jure hereditario , racione conquestus , dotis , dotalicii vel alio quoquo modo in premissis rebus datis et concessis ab eadem domina , ut dictum est , . . abbati et conventui supradictis , promittentes quod super premissis portabunt garandiam eisdem abbati et conventui , ad usus et consuetudines Francie , fide in manu nostra ab eisdem prestita corporali . In cujus rei testimonium , ad peticionem dictorum domine , ejus filiorum et eorumdem uxorum , sigillum Parisiensis curie duximus presentibus apponendum . Datum anno Domini Mo CCo Lmo tercio , mense septembri .

Villa Picta

Trembleio

Parisiensis

Maria

Villa Picta

Guiotus dictus Lupus

Guillermus dictus Lupus

Ysabellis

Guioti

Agnes

Guillermi

Mariam

Beati Dyonisii

Francia

Trembleio

Trembleio

Maria

Guiotus

Guillermus

Bono Angulo

Marie

Maria

Guiotus

Guillermus

Villa Picta

Maria

Guiotus

Guillermus

Maria

Villa Picta

Parvum Trembleium

Morteriis

Au Fossés

Crucem Berengerii

Matildis

Francie

Parisiensis


| Littere Guioti et Guillermi filiorum dicte domine de Villa Picta precedentibus litteris annexe de eisdem quitationibus et permutationibus | Universis presentes litteras inspecturis , Guiotus dictus Lupus et Guillelmus frater ejus , salutem armigeri , salutem . Notum facimus quod nos consentimus , volumus et approbamus omnia contenta in litteris presentibus hiis annexis et promittimus nos ea omnia et singula que continentur ibi inviolabiliter observaturos . In cujus rei testimonium , litteris presentibus sigilla nostra fecimus apponi . Actum anno Domini Mo CCo Lmo tercio , mense octobri .

Guioti

Guillermi

Villa Picta

Guiotus dictus Lupus

Guillelmus


| De hiis que vendidit nobis Odo de Compenso miles apud Trembleium | Ego Odo de Companso miles , notum facio tam presentibus quam futuris quod ego vendidi , concessi et quitavi in perpetuum viris religiosis abbati et conventui Beati Dyonisii in Francia , pro viginti libris parisiensium michi solutis ab eisdem in pecunia numerata , quicquid ego habebam vel habere poteram ratione qualibet in villa de Trembleio , maxime ea que sunt inferius annotata , videlicet sex denarios , unum panem et unum chaponem que debebat michi singulis annis Guiardus Rechinnie pro masura sua , Petrus dictus Ber tres denarios et unum chaponem pro masura sua , Matildis la Meillarde duodecim denarios , tres panes et tres chapones pro masura sua , familia Guidonis Usurarii duodecim denarios , tres panes et tres chapones pro masura sua , et si quid ulterius inveniri posset in dicta villa quod ad me pertineret vel pertinere posset qualibet ratione . In cujus rei testimonium , sigillum meum duxi presentibus litteris apponendum . Datum anno Domini millesimo CCo Lo quinto , mense maio .

Odo de Compenso

Trembleium

Odo de Companso

Beati Dyonisii

Francia

Trembleio

Guiardus

Petrus dictus Ber

Matildis la Meillarde

Guidonis Usurarii


| De feodo quod vendidit nobis Egidius miles de Aciaco in territorio Ville Picte quod tenebat a domino Radulpho Buticulario | Universis presentes litteras inspecturis , Egydius dominus de Aciaco miles et Ysabellis de Pompona ejus uxor , salutem . Notum facimus nos totum feodum quod tenemus a domino Radulpho Buticulario milite in territorio de Villa Picta , omnes possessiones cum domo nostra et omni dominio , omnibus campipartis , censibus , redditibus , omnibus proventibus omnique justicia alta et bassa , omnes alias redevantias et omnia alia jura que habemus et habere possumus quoquomodo in villa et territorio de Villa Picta predictis , moventia ex hereditate mei Ysabellis predicte , de voluntate et assensu dicti Radulphi domini predicti feodi vendidisse et nomine venditionis imperpetuum quitavisse viris religiosis . . abbati et conventui ecclesie Beati Dyonisii in Francia , pro octingentis libris parisiensium nobis solutis in pecunia numerata , omnia predicta tenenda et possidenda in perpetuum a religiosis predictis ; renuntiantes exceptioni doli mali , non numerate pecunie , non tradite , non solute , transferentes exnunc in dictos religiosos omne jus , dominium , omnem actionem , possessionem et proprietatem que et quas habemus et habere possumus in predictis ; promittentes , fide super hoc prestita corporali , quod nos contra venditionem et quitationem hujus per nos vel per alium non veniemus in futurum , immo predictam venditionem predictis emptoribus garantizabimus in manu mortua ad usus et consuetudines Francie contra omnes , nos et heredes nostros ac bona nostra quantum ad hoc erga dictos religiosos quilibet in solidis specialiter obligantes . Nos vero predictus Radulphus dictus Buticularius miles predictam venditionem de feodo nostro factam in manu mortua , quod feodum tenebamus ab abbate predicto , prout superius continetur , acceptamus , volumus et laudamus , et devestituram de dicto feodo et omnium predictorum de manu dictorum Egydii et Ysabellis in manu nostra capientes , nos de illo devestientes , predictum . . abbatem nomine ecclesie sue investivimus de eodem , volentes et concedentes quod dicti religiosi in perpetuum teneant in manu mortua omnia supradicta ; promittentes , fide prestita corporali , quod contra premissa vel aliquod premissorum per nos vel per alium non veniemus in futurum . In cujus rei testimonium , nos Egydius et Ysabellis predicti ac dictus Radulphus sigilla nostra presentibus duximus apponenda . Datum anno Domini millesimo CC° septuagesimo quarto , mense octobri .

Egidius miles de Aciaco

Ville Picte

Radulpho Buticulario

Egydius

Aciaco

Ysabellis de Pompona

Radulpho Buticulario

Villa Picta

Villa Picta

Ysabellis

Radulphi

Beati Dyonisii

Francia

Francie

Radulphus dictus Buticularius

Egydii

Ysabellis

Egydius

Ysabellis

Radulphus


| De eo quod nobis vendidit Petrus Bodart apud Trembleium | Universis presentes litteras inspecturis , officialis curie Parisiensis , salutem in Domino . Notum facimus quod , in presentia nostra constitutus , Petrus dictus Bodart de Trembleio recognovit se vendidisse et in perpetuum quitavisse religiosis viris . . abbati et conventui monasterii Beati Dyonisii in Francia , pro decembris turonensium jamdicto venditori solutis in pecunia numerata , ut ipse venditor coram nobis est confessus , exceptioni non numerate dicte pecunie renuncians et per fidem , quinque quarteria terre arabilis vel circiter que dicebat se habere in territorio de Trembleyo in loco qui dicitur Martru in campiparte ipsius monasterii , contigua terre Roberti dicti Bodart et terris monasterii supradicti ; et promisit dictus Petrus , fide data in manu nostra , quod contra venditionem et quitationem predictas jure hereditario , ratione conquestus aut alio jure quocumque communi vel speciali per se aut per alium non venient in futurum et quod dicta quinque quarteria terre arabilis vel circiter , ut dictum est , dictis . . abbati et conventui et eorum successoribus ac etiam dicto monasterio garantizabit , in perpetuum liberabit et deffendet quandocumque opus fuerit in judicio et extra judicium contra omnes ; et quantum ad premissa tenenda , complenda et observanda dictus Petrus obligavit coram nobis dictis abbati et conventui ac eorum monasterio se et heredes suos atque successores quoslibet et omnia bona sua mobilia et immobilia , presentia et futura , juriditioni curie Parisiensis se quantum ad hoc supponendo . In cujus rei testimonium , sigillum curie Parisiensis litteris presentibus duximus apponendum . Datum anno Domini millesimo CCo LXmo nono , die mercurii ante festum beati Luce evangeliste .

Petrus Bodart

Trembleium

Parisiensis

Petrus dictus Bodart de Trembleio

Beati Dyonisii

Francia

Trembleyo

Martru

Roberti dicti Bodart

Petrus

Petrus

Parisiensis

Parisiensis


| De quibusdam feodis nobis venditis a Martino de Trembleyo armigero | Omnibus presentes litteras inspecturis , . . officialis curie archidiaconi Meldensis , salutem in Domino . Notum faci1us quod , coram nobis constituti , Martinus de Trembleyo armiger et Maria ejus uxor asseruerunt se habere et tenere in feodum et homagium a religiosis viris abbate et conventu monasterii Beati Dyonisii in Francia apud Noisiacum situm , Parisiensis dyocesis , infrascriptu , videlicet super masura Radulphi Dammoree septem solidos parisiensium censuales , super masura ibi prope quatuor solidos parisiensium et octo denarios censuales , super dimidio arpento vinee in eadem masura sito viginti et octo denarios parisienses censuales , super masura in qua furnus est decem et octo solidos et octodenarios duos parisiensium censuales , super masura Martini le Sage octo solidos parisiensium censuales , super tribus arpentis terre sitis in duabus peciis versus Bondies quatuordecim solidos parisiensium censuales , super masura Johannis le Charron de Bondies tres obolos parisiensium censuales . Item asseruerunt se habere , possidere et tenere in feodum a dictis religiosis unum retrofeodum super tribus arpentis vinee terre quam tenet Johannes de Bondies armiger apud Noisiacum supradictum ; item quartam partem majorie terre dictorum religiosorum de Noisiaco et quartam partem campipertis quinque quarteriarum terre ac medietatem residui dicte campipartis et unum arpentum vinee situm in Plantis . Que omnia supradicta cum omni jure , justicia , dominio et obventionibus ad predicta pertinentibus ipsi Martinus et ejus uxor recognoverunt se vendidisse et nomine venditionis imperpetuum quittavisse prefatis religiosis pro viginti et quatuor libris parisiensium , suis , quittis et solutis in pecunia numerata , exceptioni non numerate pecunie , non habite , non recepte , per fidem omnino renunciantes et quittantes ipsos religiosos de denariis antedictis ; promittentes , fide data in manu nostra , se hujus venditionem et quittationem firmiter imperpetuum servaturos et non contraventuros in futurum per se vel per alium jure hereditario , ratione conquestus , ratione doarii , ratione donationis propter nuptias aut alia ratione quacumque , immo ipsis religiosis et eorum successoribus super rebus venditis rerum contra omnes imperpetuum garantiam portaturos ; se et heredes suos cum omnibus bonis suis mobilibus et immobilibus , presentibus et futuris , ipsis religiosis specialiter obligantes et se jurisdictioni curie nostre ubicumque sint supponentes . In quorum testimonium , ad petitionem ipsorum venditorum , sigillum dicte curie duximus presentibus apponendum . Datum anno Domini millesimo CC° LXXmo tercio , mense decembri .

Martino de Trembleyo

Meldensis

Martinus de Trembleyo armiger

Maria

Beati Dyonisii

Francia

Noisiacum

Parisiensis

Radulphi Dammoree

Martini le Sage

Bondies

Johannis le Charron de Bondies

Johannes de Bondies

Noisiacum

Noisiaco

Plantis

Martinus


| De emptione facta a Johanne milite de Pissecoc | Guillelmus permissione divina Parisiensis ecclesie minister indignus , universis presentes presentes litteras inspecturis , salutem in Domino . Notum facimus quod in nostra presentia constituti Johannes de Pissecoc miles et Johanna uxor ejus recognoverunt se vendidisse abbati et conventui Beati Dyonisii pro ducentis libris parisiensium XLa solidos minus sibi jam solutis ut dicebant quicquid habebant et quicquid Petrus de Pissecoc miles pater quondam ejusdem Johannis habuit apud Petram Fictam et apud Sanctum Dyonisium et in territoriis earumdem villarum et etiam in territorio Sancti Audoeni in censivis , hostisiis , redditibus , pressoragiis , dominio , justicia seu quibuscumque rebus aliis et quicquid juris habebant vel habere poterant ibidem . Et ea que sic vendebant se tenere in feodum de ecclesia Beati Dyonisii asserebant . Promiserunt autem , fide data coram nobis , quod contra dictam venditionem per se vel per alium non venient in futurum nec in premissis aliquid decetero reclamabunt , immo ea ad usus et consuetudines Francie dictis abbati et conventui et ecclesie Beati Dyonisii bona fide contra omnes garentizabunt . Preterea dicta Johanna uxor ejusdem Johannis quitavit fide data coram nobis , spontanea , non coacta , ut dicebat , quicquid juris habebat vel habere poterat in premissis ratione doarii vel quocumque alio modo . In cujus rei testimonium , ad petitionem parcium , presentes litteras sigilli nostri munimine fecimus roborari . Actum anno Domini Mo CCo tricesimo septimo , mense julio .

Johanne milite de Pissecoc

Guillelmus

Parisiensis

Johannes de Pissecoc

Johanna

Beati Dyonisii

Petrus de Pissecoc

Johannis

Petram Fictam

Sanctum Dyonisium

Sancti Audoeni

Beati Dyonisii

Francie

Beati Dyonisii

Johanna

Johannis


| Item alia littera prepositure Parisiensis super hoc confecta et sub eodem numero | A touz ceus qui ces lettres verront , Renaut Barbou , garde de la prevosté de Paris , saluz , etc .

Parisiensis

Renaut Barbou

Paris


| De quibusdam terris sitis juxta nemus nostrum de Trembleyo emptis a Johanne de Trembleyo armigero | Universis presentes litteras inspecturis , officialis curie Parisiensis , salutem in Domino . Notum facimus quod , in nostra presencia constitutus , Johannes de Trembleyo armiger asseruit coram nobis quod ipse habebat , tenebat et possidebat quamdam peciam terre arabilis continentem triginta quinque arpenta , moventem ex hereditate dicti armigeri , contiguam nemoribus abbatis et conventus Beati Dyonisii in Francia , in censiva dictorum abbatis et conventus , oneratam in campiparte tantummodo , ut dicebat dictus Johannes ; quam siquidem peciam terre , prout in longitudine et latitudine , ante et retro , cum omnibus ejusdem pertinentiis pecie terre , recognovit et confessus est in jure coram nobis se vendidisse et imperpetuum nomine venditionis quictavisse predictis abbati et conventui ac illis qui causam habebunt ab ipsis pro quinquaginta duabus libris et decem solidis parisiensium , jam sibi solutis in pecunia numerata , prout ipse Johes confessus est coram nobis , exceptioni non numerate pecunie , non solute , non habite et non recepte renuncians penitus et expresse ; promittens , fide ab ipso in manu nostra prestita corporali , quod contra hujus venditionem et quictationem jure hereditario , ratione conquestus vel alio quoquo jure , communi vel speciali , per se vel per alium decetero non veniet in futurum ; immo dictam peciam terre cum omnibus pertinenciis dictis religiosis abbati et conventui Sancti Dyonisii in Francia garantizabit , liberabit et deffendet suis propriis sumptibus et expensis quocienscumque fuerit opus et fuerit super hoc requisitus in judicio et extra judicium , ad usus et consuetudines Francie , contra omnes . In cujus rei testimonium , sigillum curie Parisiensis presentibus litteris duximus apponendum . Datum anno Domini millesimo CCo septuagesimo , mense novembri .

Trembleyo

Johanne de Trembleyo

Parisiensis

Johannes de Trembleyo

Beati Dyonisii

Francia

Johannes

Sancti Dyonisii

Francia

Francie

Parisiensis


| Littere uxoris Johannis de Trembleyo de predicta Johannis venditione | Universis presentes litteras inspecturis , officialis Luxoviensis , salutem in Domino . Notum facimus quod , in presencia nostra constituta , Clemencia uxor Johannis de Trembleyo armigeri dixit et asseruit spontanea voluntate quod ratam et gratam habuerat et habebat venditionem cujusdam pecie terre site in territorio de Trembleyo , Parisiensis dyocesis , quam dictus maritus ejus fecerat viris religiosis abbati et conventui Sancti Dyonisii in Francia ; que quidem terra sita est juxta terram eorumdem religiosorum , ut dicebat . Et juravit dicta mulier spontanea voluntate , non coacta , cum assensu et auctoritate dicti mariti sui presentis , coram nobis , tactis Evangeliis sacrosanctis , quod decetero in predicta terra ratione dotis seu dotalicii vel donationis propter nupcias sive maritagii vel hereditatis vel quacumque alia ratione vel causa aliquid non reclamabit nec ibidem aliquod jus sibi vendicabit , sed nec dictos religiosos vel ab ipsis causam habentes super premissis per se vel per alium aliquatenus molestabit . In cujus rei testimonium , sigillum curie nostre presentibus litteris ad petitionem dictorum armigeri et ejus uxoris duximus apponendum . Auctum et datum anno Domini Mo CCo LXXa mo , die martis post festum sancti Nicholai hyemalis .

Johannis de Trembleyo

Johannis

Luxoviensis

Clemencia uxor Johannis de Trembleyo

Trembleyo

Parisiensis

Sancti Dyonisii

Francia


| De quadam tertia parte cujusdam furni siti apud Donnum Petrum empto a Petro de Chadon milite | Omnibus presentes litteras inspecturis , officialis archidiaconi Pissiacensis in ecclesia Carnotensi , salutem in Domino . Noveritis quod in nostra presencia constituti Petrus dictus de Chadon miles et domina Ligardis ejus uxor recognoverunt se vendidisse et nomine venditionis exnunc et in perpetuum concessisse ad usus et consuetudines patrie religiosis viris abbati et conventui Sancti Dyonisii in Francia terciam partem cujusdam furni siti apud Donnum Petrum , in censiva dictorum religiosorum abbatis et conventus Sancti Dyonisii in Francia , pro precio decem librarum parisiensium , de quibus dicti Petrus de Chadon miles et domina Lygardis ejus uxor se tenuerunt coram nobis plenarie pro pagatis in pecunia numerata , renunciantes expresse coram nobis omni exceptioni dicte pecunie non numerate , non tradite et non solute , quicquid juris , dominii , proprietatis et possessionis predicti Petrus miles et ejus uxor habebant vel habere poterant in dicta tercia parte dicti furni vendita quacumque ratione in dictos emptores exnunc penitus transferendo ; promittentes , fide media in manu nostra prestita corporali , quod contra venditionem istam per se vel per alium non venient in futurum nec venire attentabunt , immo predictam terciam parte dicti furni venditam predictis religiosis , videlicet abbati et conventui , garantizabunt et deffendent bona fide ad usus et consuetudines supradictos . Preterea predicta domina Ligardis uxor dicti Petri militis quicquid juris habebat vel habere poterat in predicta tercia parte dicti furni vendita ratione dotalicii seu dotis seu qualibet alia ratione spontanea voluntate , non coacta nec vi nec dolo ad hoc inducta , de consensu et voluntate et mandato dicti Petri militis mariti sui , coram nobis dictis emptoribus quictavit et in manu nostra libere resignavit , promittens per fidem suam quod contra premissa vel aliquod premissorum non veniet in futurum . Hanc autem venditionem laudavit , voluit et concessit videlicet Pertinus filius predicti Petri militis et quitavit coram nobis dictis emptoribus spontanea voluntate quicquid juris habebat vel habere poterat quacumque ratione in dicta tercia parte dicti furni vendita , promittens per fidem suam quod contra venditionem istam per se vel per alium non veniet in futurum . In cujus rei testimonium et munimen , presentibus litteris sigillum curie nostre duximus apponendum . Datum anno Domini Mo CCo LXo , die martis post Purificationem beate Marie virginis .

Donnum Petrum

Petro de Chadon

Pissiacensis

Carnotensi

Petrus dictus de Chadon

Ligardis

Sancti Dyonisii

Francia

Donnum Petrum

Sancti Dyonisii

Francia

Petrus de Chadon

Lygardis

Petrus

Ligardis

Petri

Petri

Pertinus

Petri


| De quodam arpento terre sito juxta bordam de Modierne empto a Petro Mauvoier de Gonnessia | A touz ceus qui ces lettres verront , Giles de Compiegne , garde de la prevosté de Paris , saluz . Nous faison a savoir que par devant nous vindrent Pierre dit Mauvoier de Gonesse et Erembourc sa fame et recognurent en droit que il avoient vendu et quité a touz jourz des ores en avant , perpetuelment et heritablement , sanz esperance de rapeler , a l'abbé et au convent de monseigneur saint Denys en France et a ceus qui cause auront d'eus , un arpent de terre arable que il avoient , si comme il disoient , de l'eritage a icele Eremborc , seant a la borde de Modierne , tenant a la terre Saint Denys d'une part et d'autre part a la terre Jehan Petit de Rouissi , en la champart du devant dit abbé et convent , si comme ceus Pierre et sa fame disoient , pour sept livres de parisis , leur , quites , qu'il ont euz et receuz en deniers , ses , comtez et nombrez et dont il se tindrent bien pour paiez par devant nous . Et promistrent par devant nous et par leur loiaus creanz les devant diz vendeurs que eus encontre la vente et la quitance desus dite par reison d'eritage , d'eschange , d'eschaoite , de conquest , de douaire , de don pour noces ne par nul autre droit quels que il soit , communs ou especial , n'iront ne aler ne aler ne feront par aus ne par autre a nul jour ou tens avenir , et que eus ladite vente a touz jourz des ores en avant aus devant diz achateurs ou a ceus qui cause i auront d'eus garantiront , deliverront et deffendront a leur propres couz et despens contre touz et envers touz , aus us et aus coustumes de France , en jugement et hors jugement . Et quant a ce tenir fermement il ont obligié et souzmis chascuns pour le tout eus et touz leur biens muebles et non muebles , presenz et avenir , ou que il soient , a jousticier a nous ou a noz successeurs . En tesmoign de ce , nous avons mis en ces lettres le seel de la prevosté de Paris , l'an de grace mil CC quatre vinz et un , le jour de feste saint Pere engoule aoust .

Modierne

Petro Mauvoier de Gonnessia

Giles de Compiegne

Paris

Pierre

Mauvoier de Gonesse

Erembourc

France

Eremborc

Modierne

Saint Denys

Jehan Petit de Rouissi

Pierre

France

Paris

Pere


| Littera officialis Parisiensis quomodo emimus Villam Pictam a Hugone Lupo milite | Universis presentes litteras inspecturis , officialis curie Parisiensis , salutem in Domino . Notum facimus quod , in nostra presentia constituti , nobilis vir Hugo dictus Lupus miles dominus de Villa Picta et Petronilla dicta Comitissa , ejus uxor , asseruerunt quod ipsi habebant , tenebant et possidebant ex hereditate dicti militis terras , domos , nemora , census , censivas , campipartes , hostisias , feoda , retrofeoda et unum molendinum , et res alias ac jura apud Villam Pictam juxta Trembleyum , Parisiensis dyocesis ; que omnia et singula supradicta , necnon et totam justiciam altam et bassam et omne dominium , proprietatem , possessionem , et quicquid sibi obvenire poterat et debebat in dicta villa et territorio et locis circumadjacentibus ville predicte ratione sororis Aveline , monialis de Edera , et etiam omnes alias possessiones , exploitamenta , racheta , ventas et alias obventiones et emolumenta que ex premissis et occasione premissorum possunt et debent obvenire quacumque de causa , necnon et omnia alia jura sibi competentia et competitura in predictis et occasione predictorum moventia de feodo Guidoni Buticularii de Silvaneto , domini de Ermenovilla , armigeri , prenominati Hugo et domina Petronilla recognoverunt in jure coram nobis se vendidisse et venditionis nomine in perpetuum concessisse et quitavisse religiosis viris domino abbati Sancti Dyonisii in Francia et conventui ipsius monasterii pro quater mille libris turonensium , jamdictis venditoribus traditis et solutis in pecunia numerata , ut ipsi venditores in jure coram nobis sunt confessi , exceptioni non numerate sibi dicte pecunie , non tradite et non solute renunciantes expresse et per fidem . Et promiserunt dicti venditores , fide ab ipsis in manu nostra prestita corporali , voluntate spontanea , non coacti et ex certa scientia , quod contra venditionem , concessionem et quitationem predictas jure hereditario , ratione conquestus , et specialiter dicta mulier super hoc a nobis certificata dictas res sibi ypothacatas pro dote seu ratione dotis vel donationis propter nuptias , aut alio jure quocumque communi vel speciali per se vel per alium non veniet in futurum , et quod supradicta omnia et singula quita et libera ab omni munere et obligatione qualibet , preterquam de duobus modiis bladi crescentibus in terris predictis debitis religiosis mulieribus abbatisse et conventui de Edera annuatim , salvis etiam et exceptis centum solidis parisiensium qui debentur predicte moniali super predictis annuatim quamdiu dicta monialis vixerit ut asseritur , et exceptis etiam decem solidis parisiensium debitis domui Sancti Lazari Parisiensis super septem arpentis nemorum predictorum , garantizabunt dictis abbati et conventui ac eorum monasterio , liberabunt et deffendent in judicio et extra judicium suis propriis sumptibus et expensis quocienscumque et quandocumque opus fuerit ad opus et consuetudines Francie contra omnes , omnem necessitatem denunciandi sub fide predicta remittentes abbati et conventui supradictis ; insuper promiserunt dicti venditores per fidem suam quod ipsi reddent dictis abbati et conventui vel eorum mandato omnia dampna , nexpensas , coustamenta et interesse que dicti abbas et conventus facerent , incurrerent aut sustinerent si dicta vendicio ab aliquo in toto vel in parte retracta fuerit vel evicta ; super quibus dampnis , expensis , coustamentis et interesse tenentur et promiserunt sub fide predicta stare et credere simplici juramento procuratoris ipsorum sine probatione alia requiranda . Pro qua venditione , ut dictum est , tenenda et garantizanda et pro aliis premissis inviolabiliter observandis et complendis , dicti venditores obligaverunt coram nobis dictis abbati et conventui et eorum monasterio se et heredes suos et successores quoslibet et omnia bona sua et heredum et successorum suorum , mobilia et immobilia , presentia et futura , renunciantes in hoc facto expresse et per fidem exceptioni doli mali , petitioni libelli , presentis copie instrumenti , et ne possint allegare se in contractu predicto ultra dimidiam justi precii fuisse deceptos vel in aliquo circumventos , et omnibus aliis exceptionibus et deffensionibus facti et juris canonici et civilis per quas premissa possent in aliquo impediri , et quantum ad hoc se jurisdictioni curie Parisiensis subjecerunt . In cujus rei testimonium , sigillum curie Parisiensis unacum sigillis dictorum venditorum litteris presentibus duximus apponendum . Datum anno Domini millesimo ducentesimo octogesimo primo , die lune post festum beati Martini estivalis .

Parisiensis

Villam Pictam

Hugone Lupo

Parisiensis

Hugo dictus Lupus

Villa Picta

Petronilla dicta Comitissa

Villam Pictam

Trembleyum

Parisiensis

Aveline

Edera

Guidoni Buticularii de Silvaneto

Ermenovilla

Hugo

Petronilla

Sancti Dyonisii

Francia

Edera

Sancti Lazari Parisiensis

Francie

Parisiensis

Parisiensis


| Quomodo domina Ysabellis de Pompona voluit venditionem quam Hugo Lupus miles , filius suus , nobis fecerat | Universis presentes litteras inspecturis , officialis curie Parisiensis , salutem in Domino . Notum facimus quod , in nostra presentia constituta , domina Ysabellis vidua de Pompona , mater Hugonis dicti Lupi militis , asseruit coram nobis quod , cum dictus Hugo et domina Petronilla dicta Comitissa , ejus uxor , vendidissent , concessissent et quitassent imperpetuum religiosis viris abbati et conventui Sancti Dyonisii in Francia juris habebant vel habere poterant apud Villam Pictam , juxta Tranbleium , Parisiensis dyocesis , videlicet in terris , domibus , justiciis et aliis quibuscumque rebus , in quibus rebus predicta domina Ysabellis habebat dotem seu dotalicium , ut dicebat , predictam venditionem , ut dictum est , dictis abbati et conventui factam voluit , concessit , laudavit , approbavit et ratificavit , quittans et remittens coram nobis eisdem religiosis quicquid juris in predictis et quolibet predictorum habebat vel habere poterat ratione dotis seu dotalicii aut donationis propter nuptias seu alia ratione quacumque vel causa . Et promisit dicta domina Ysabellis , fide ab ipsa in manu nostra prestita corporali , spontanea , non coacta et ex certa scientia et specialiter certificata a nobis , dictas res sibi ypothecatas pro dote seu ratione dotis vel donationis propter nuptias aut alio jure quocumque communi vel speciali per se vel per alium non veniet in futurum , nichil juris sibi vel heredibus suis in predictis et quolibet predictorum retinendo ; pro qua quidem quittatione et remissione , ut dictum est , observandis et complendis et de non veniendis contra , dicta domina Ysabellis obligavit coram nobis dictis abbati et conventui se et heredes suos et omnia bona sua et heredum suorum mobilia et immobilia , presentia et futura , renuntians in hoc facto sub fide predicta exceptioni doli mali , actioni in factum , petitioni libelli , presentis copie instrumenti , privilegio dotis seu dotalicii vel donationis propter nuptias et omni alii auxilio juris canonici et civilis per quod premissa possent in aliquo impediri , jurisdictioni curie Parisiensis se quantumcumque supponens ad hoc ubicumque se duxerit transferendam . In cujus rei testimonium , sigillum curie Parisiensis unacum sigillo dicte Ysabellis presentibus litteris duximus apponendum . Datum anno Domini millesimo ducentesimo octogesimo primo , die jovis post festum beati Martini estivalis .

Ysabellis de Pompona

Hugo Lupus

Parisiensis

Ysabellis vidua de Pompona

Hugonis dicti Lupi

Hugo

Petronilla dicta Comitissa

Sancti Dyonisii

Francia

Villam Pictam

Tranbleium

Parisiensis

Ysabellis

Ysabellis

Ysabellis

Parisiensis

Parisiensis

Ysabellis


| Officialis Parisiensis , quomodo dominus Reginaldus de Pompone vendidit nobis quicquid habebat apud Villam Pictam | Universis presentes litteras inspecturis , officialis curie Parisiensis , salutem in Domino . Notum facimus quod , in nostra presentia constituti , nobilis vir dominus Reginaldus de Pompone miles et domina Margareta , ejus uxor , asseruerunt quod ipsi habebant , tenebant et possidebant ex hereditate dicti militis terras , domos , nemora , census , censivas , campipartates , hostisias , feoda , retrofeoda , prata , tallias , capones , panes , avenas , bannum pro vino vendendo et alias res ac jura apud Villam Pictam juxta Trambleyum , Parisiensis dyocesis , et in ejus pertinentiis ; que omnia facienda et singula supradicta necnon et jus seu caducum sibi futurum apud Villam Pictam vel in territorio dicte ville ex successione seu caduco que habet et possidet ad presens quamdiu vixerit soror Avelina , monialis de Edera , ac totam justiciam altam et bassam et omne dominium , proprietatem , possessionem et quicquid sibi obvenire poterat et debebat in dicta villa et territorio circumadjacentibus dicte ville ratione dicte sororis Aveline , et etiam omnes alias possessiones , explectamenta , racheta , ventas et alias obventiones et emolumenta que ex premissis et occasione premissorum possunt et debent obvenire quacumque de causa , necnon et alia omnia jura sibi competentia et competitura in predictis et occasione predictorum moventia de feodo Guidonis Buticularii de Silvanecto , domini de Ermenovilla , armigeri , prenominati Reginaldus et domina Margareta recognoverunt in jure coram nobis se vendidisse et venditionis nomine imperpetuum concessisse et quitasse religiosis viri domino abbati Sancti Dyonisii in Francia et conventui ejusdem loci pro mille quingentis et quindecim libris turonensium , suis , quittis , jamdictis venditoribus traditis et solutis in pecunia numerata , ut ipsi venditores in jure coram nobis sunt confessi , exceptioni non numerate sibi pecunie predicte , non tradite et non solute renunciantes expresse et per fidem . Et promiserunt dicti venditores , fide ab ipsis in manu nostra prestita corporali , voluntate spontanea , non coacti et ex certa sciencia , quod contra venditionem , concessionem et quitationem predictas jure hereditario , ratione conquestus , et specialiter dicta domina super hoc a nobis certificata dictas res sibi ypothecatas pro dote seu ratione dotis vel donationis propter nuptias , aut alio jure quocumque communi vel speciali per se vel per alium non venient in futurum , et quod supradicta omnia et singula quita et libera ab omni onere et obligatione qualibet , preterquam de viginti solidis parisiensium annui redditus debitis ecclesie de Edera annuatim et quinque solidis debitis quibusdam religiosis , quorum nomina ad presens ignorant , garantizabunt dictis abbati et conventui ac eorum successoribus , liberabunt et deffendent in judicio et extra judicium suis propriis sumptibus et expensis quocienscumque et quandocumque opus fuerit ad usus et consuetudines Francie perpetuo contra omnes , omnem necessitatem denunciandi sibi sub fide predicta remittentes et abbati et conventui supradictis ; insuper promiserunt dicti venditores per fidem suam quod ipsi reddent dictis abbati et conventui vel eorum mandato omnia dampna , expensa , coustamenta et interesse que dicti abbas et conventus facerent , incurrerent aut sustinerent si dicta venditio ab aliquo in toto vel in parte retracta fuerit vel evicta ; super quibus dampnis , expensis , coustamentis et interesse tenentur et promiserunt sub fide predicta stare et credere simplici juramento procuratoris emptorum ipsorum sine probatione alia requirenda . Pro qua venditione , ut dictum est , tenenda et garantizanda et pro aliis premissis inviolabiliter observandis et complendis , dicti venditores obligaverunt coram dictis abbati et conventui et eorum successoribus se et heredes suos ac successores quoslibet et omnia bona sua et heredum ac successorum suorum , mobilia et immobilia , presentia et futura , renunciantes in hoc facto expresse et per fidem exceptioni doli mali , petitioni libelli , presentis copie instrumenti , et ne possint allegare se in contractu predicto ultra dimidiam justi precii fuisse deceptos vel in aliquo circumventos , et omnibus aliis exceptionibus et deffensionibus facti et juris canonici et civilis per quas premissa possent quomodolibet impediri , et quantum ad hoc se jurisdictioni Parisiensis curie subjecerunt . In cujus rei testimonium , sigillum curie Parisiensis unacum sigillis dictorum subdictorum venditorum litteris presentibus duximus apponendum . Datum anno Domini Mo CCo octogesimo secundo , die sabbati post Annunciationem dominicam .

Parisiensis

Reginaldus de Pompone

Villam Pictam

Universis

Parisiensis

Reginaldus de Pompone

Margareta

Villam Pictam

Trambleyum

Parisiensis

Villam Pictam

Avelina

Edera

Aveline

Guidonis Buticularii de Silvanecto

Ermenovilla

Reginaldus

Margareta

Sancti Dyonisii

Francia

Edera

Francie

Parisiensis

Parisiensis


| De uno modio et dimidio vini empto a Renaldo de Logiis | Omnibus presentes litteras inspecturis , officialis archidiaconi Parisiensis , salutem in Domino . Notum facimus quod coram nobis constituti Reginaldus de Logiis miles et Beatrix uxor ejus recognoverunt se vendidisse et imperpetuum quitasse pro se et heredibus suis abbati et conventui beati Dyonisii unum modium et dimidium vini annui redditus siti , sicut dicitur , apud Petram Fictam , pro decem libris parisiensium sibi jam solutis , ut dicebant ; quod vinum tenebant in feodum de Guillelmo Bateste milite , prout coram nobis sunt confessi , promittentes fide data quod contra dictam venditionem et quitationem per se vel per alium non venient in futurum , et quod ad usus et consuetudines Francie dictis abbati et conventui predictum vinum garantizabunt imperpetuum contra omnes . Supradicta vero Beatrix spontanea , non coacta , ut dicebat , quitavit dictis abbati et conventui imperpetuum quicquid juris habebat vel habere poterat in predictis modio et dimidio vini sive ratione doarii sive alio quocumque modo et dimidio vini sive ratione doarii sive alio quocumque modo , sub predicte fidei religione promittens quod in premissis per se vel per alium nichil penitus decetero reclamabit . In cujus rei testimonium , ad petitionem predictorum Reginadi militis et Beatricis ejus uxoris , presentes litteras sigillo nostro fecimus roborari . Datum anno Domini millesimo ducentesimo trigintesimo nono , mense augusto .

Renaldo de Logiis

Parisiensis

Reginaldus de Logiis

Beatrix

Dyonisii

Petram Fictam

Guillelmo Bateste

Francie

Beatrix

Reginadi

Beatricis


| De XII arpennis terre site in loco qui dicitur Monchaut , que Adam miles dictus Harenc posuit in feodum dominorum Ville Picte | Ego Adam Harenc miles , notum facio universis presentes litteras inspecturis quod ego emi ab Odone de Monchaut , milite , duodecim arpenta terre arrabilis sita in loco qui dicitur Monchaut que idem Odo tenebat a me ad censum trium solidorum ; que duodecim arpenta terre pono in dominium meum et assigno in feodum heredibus de Villa Picta , que Villa Picta movet de feodo Buticulariorum Silvanectensium , in recompensationem Castalleti parisiensis ; quod castelletum illustris vir Francie emit a me p quinquaginta quinque libris parisiensium . Et ut ratum et stabile permaneat , presentes litteras sigilli mei munimine roboravi . Datum anno Domini millesimo ducentesimo XLVIII° , mense septembri .

Monchaut

Adam miles dictus Harenc

Ville Picte

Adam Harenc

Odone de Monchaut

Monchaut

Odo

Villa Picta

Villa Picta

Buticulariorum Silvanectensium

Castalleti

Francie


| Quomodo Guido Buticularius Silvanectensis dedit Rogero Pice criagium de Stampis | In nomine sancte et individue Trinitatis . Amen . Philippus Dei gratia Francorum rex . Noverint universi presentes pariter et futuri quoniam Guido , buticularius noster , Silvanectensis et Guido , filius ejus , fideli servienti nostro Rogero Pice criagium suum de Stampis dederunt et ipsi et heredibus suis libere et quiete imperpetuum possidendum concesserunt . Quia vero res hec de feodo nostro est et ad buticulariam pertinet , nos , ad petitionem utriusque partis prefatum donum stabile esse volumus et precipimus et , ut in posterum inviolabile robur optineat , presentem paginem sigilli nostri auctoritate ac regii nominis karactere subter annotato fecimus confirmari . Actum Parisius , anno incarnati Verbi M° centesimo LXXXII , regni nostri anno tercio , astantibus in palatio nostro quorum nomina supposita sunt et signa . Signum comitis Teobaldi , dapiferi nostri . Signum Guidonis predicti buticularii . Signum Mathei camerarii . Signum Radulphi constabularii . Data per manum Hugonis cancellarii .

Guido Buticularius

Silvanectensis

Rogero Pice

Stampis

Philippus

Francorum

Guido

Silvanectensis

Guido

Rogero Pice

Stampis

Parisius

predicti

camerarii

constabularii

cancellarii


| Quomodo Albericus de Marolio dedit ad censum trium solidorum Rogero Pice quicquid habebat apud Roissiacum | Phillippus Dei gratia francorum rex . Noverint universi ad quos littere presentes pervenerint quod Albericus de Marolio in presentia nostra constitutus recognovit se precio mediante accensivisse ad censum trium solidorum annuatim reddendorum quicquid habebat in proprio apud Rossiacum Rogero Pice servienti nostro et pariter confessus est quod Rogerus Pica ipsi reddiderat totum pretium quod inde ei daturus erat . Actum Medunte anno Domini millesimo centesimo nonagesimo septimo , mense julio .

Albericus de Marolio

Rogero Pice

Roissiacum

Phillippus

Albericus de Marolio

Rossiacum

Rogerus Pica

Medunte


| Quomodo fratres Sancti Lazari Parisiensis vendiderunt Rogero Pice IIIIor solidos augmentati census quos percipiebant annuatim Parisius in vico Sancti Germani Autisiodorensis | Tam modernorum presentiam quam successorum posteritatem notificamus quoniam frater Guillermus , Sancti Lazari Parisiensis prior , totius ejusdem domus conventus Rogero Pice , sibi et heredibus suis , quatuor solidos quos habebamus in vico Sancti Germani Autisiodorensis de census crescentia pro sexaginta solidis vendidimus et in perpetuum possidendos quiete et absolute permittimus . Quod factum ut inconvulsum permaneat , sigilli nostri auctoritate confirmamus et fratrum nostrorum comprobamus , scilicet Radulphi dyaconi , Nicholai , Guidonis et Odonis , laycorum , Bernardi cellerarii , Henrici , Radulphi de Tria , Odonis de Pontisara .

Sancti Lazari Parisiensis

Rogero Pice

Parisius

Sancti Germani Autisiodorensis

Guillermus

Sancti Lazari Parisiensis

Rogero Pice

Sancti Germani Autisiodorensis

Radulphi

Nicholai

Guidonis

Odonis

Bernardi

Henrici

Tria

Odonis de Pontisara


| Quomodo nichil habebat Philippus de Noemio in domo et terra de Villa Picta ratione uxoris sue | Nos Matheus de Marliaco et Guido de Caprosia milites , notum facimus universis presentes litteras inspecturis quod , cum contentio esset inter Philippum militem de Noemio et Eustachiam ejus uxorem , ex una parte , et Guiotum dictum Lupum de Villa Picta et fratres ejus , ex altera , super eo quod dictus Philippus et Eustachia ejus uxor dicebant quod ipsi debebant percipere medietatem totius terre site apud Villam Pictam et totam domum sitam in eadem villa , eo videlicet quod Hugo miles dictus Lupus concesserat in dotem nobili mulieri Johanne , prime uxori sue , matri Eustachie nobilis mulieris , uxoris predicti Philippi militis de Noemio militis , medietatem totius terre predicte et domum predictam , et quod predictus Hugo miles dictus Lupus , ex assensu patris et matris ejusdem Hugonis , erat in homagium domini pro terra predicta , de quo hereditas teneri debeat salva vita Adeline , nobilis mulieris matris dicti Hugonis militis dicti Lupi , sicut predictus Philippus miles et ejus uxor dicebant , predictis Guidone et ejus fratribus econtrario dicentibus quod dicta Johanna , prima uxor dicti Hugonis militis dicti Lupi , nunquam dotata fuerat de medietate dicte terre neque de dicta domo , quia Adelina nobilis mulier , mater predicti Hugonis , de qua hereditas predicta movebat , magis vixit quam dicta Johanna , prima uxor predicti Hugonis militis , et quod dicta Adelina , mater ejusdem Hugonis , quamdiu vixit , tenuit in manu sua totam predictam terram , et quod ipsa Adelina fuit sicut in sua hereditate quamdiu vixerat , predictam terram colens et ejusdem terre bladum sine contradictione colligens , tandem predicte partes pro bono pacis de predicta contentione compromiserunt in nos fide media et promiserunt sub prestita fide se inviolabiliter observaturos quicquid nos dignum duxerimus statuendum , et de istis firmiter observandis dicte partes plesgios tradiderunt . Nos vero predicti arbitri recepimus quoscumque testes predicte partes adducere voluerunt et nos , testibus utriusque partis diligenter auditis , de bonorum virorum consilio arbitrum nostrum protulimus in hunc modum . Nos Matheus de Marliaco et Guido de Caprosia milites , arbitri , quia Adelina nobilis mulier , mater predicti Hugonis militis , magis vixit quam Johanna nobilis mulier , prima uxor predicti Hugonis , et quia ipsa Adelina mater predicti Hugonis , quamdiu vixerit , fuit dictam terram colens et bladum ejusdem terre pacifice colligens , arbitrando dicimus quod predictus Philippus et heredes ejusdem in predicta terra et in domo ratione dotis predicte Johanne nobilis mulieris , matris Eustachie uxoris predicti Philippi militis de Noemio , nichil percipient , et quod predictus Philippus miles ratione heredum suorum debet percipere fratrimonium Eustachie uxoris sue in terra predicta , et arbitrando dicimus quod nichil percipiet in domo jam dicta quia est in doario ultime uxoris predicti Hugonis dicti Lupi . Quod ut ratum sit et stabile , presentes litteras sigillorum nostrorum dignum duximus roborandas . Actum Parisius , anno Domini millesimo ducentesimo quadragesimo octavo , mense junio .

Philippus de Noemio

Picta

Matheus de Marliaco

Guido de Caprosia

Philippum militem de Noemio

Eustachiam ejus

Guiotum dictum Lupum de Villa Picta

Philippus

Eustachia

Villam Pictam

Hugo

Lupus

Johanne

Eustachie nobilis mulieris

Philippi militis de Noemio

Hugo miles dictus Lupus

Hugonis

Adeline

Hugonis

Lupi

Philippus

Guidone

Johanna

Hugonis militis dicti Lupi

Adelina

Hugonis

Johanna

Hugonis

Adelina

Hugonis

Adelina

Matheus de Marliaco

Guido de Caprosia

Adelina

Hugonis

Johanna

Hugonis

Adelina

Hugonis

Philippus

Johanne

Eustachie uxoris predicti Philippi

Noemio

Philippus

Eustachie

Hugonis dicti Lupi

Parisius


| Littere Mathei abbatis et conventus de beneficio in ecclesia Villepicte constituto | Universis presentes litteras inspecturis , Matheus miseratione divina ecclesie Beati Dyonisii in Francia abbas humilis totusque ejusdem loci conventus , salutem in Domino sempiternam . Notum facimus quod , cum Stephanus dictus Barre de Villa Picta clericus a nobis et sub nostra jurisdictione sub annuo censu quinque solidorum parisiensium teneret in territorio de Boissiaco , inter dictum locum et Morterias et Canaberias , triginta duo arpenta et unum quarterium terrarum arabilium , et duodecim solidos et tres denarios cu obolo annui census et campipartem septem arpentorum terrarum , quarum campipartem habebat et percipiebat annis singulis , ut dicebat , a tenentibus dicta septem arpenta , quorum nomina inferius continentur videlicet super quarterio et dimidio terre que ad presens tenet Johannes de Vado , item super septem quarteriis et dimidio terre que ad presens tenet Petrus Berneri , item super quarterio et dimidio terre que ad presens tenet Petrus dictus de Monte , item super dimidio arpento terre quod ad presens tenet Johannes Manselli , item super dimidio arpento et dimidio quarterio terre que ad presens tenent Maria dicta la Girarde et Albericus ejus frater , item super dimidio arpento terre quod ad presens tenet Guillermus Morelli , item super dimidio arpento et dimidio quarterio terre que ad presens tenet Petrus Saintisme , preterea cum de dictis triginta duobus arpentis et uno qrterio terrarum decem et novem arpentorum et trium quarteriorum cum dimidio annuatim perciperet et haberet medietatem fructuumque , exituum et proventuum eorumdem a tenentibus dictas terras quorum nomina inferius sunt expressa videlicet quatuor arpentorum et unius quarterii terre que ad presens tenet Johannes dictus Foucheri , item unius arpenti et dimidii quarterii que ad presens tenet Hugo de Puteo Brisic , item quinque quateriorum et dimidii terre que ad presens tenet Huedetus dictus de Livriaco , item quinque quarteriorum terre que ad presens tenet Johannes Ligeri , item unius arpenti terre quod ad presens tenet Huedetus dictus de Angulo , item unius arpenti terre quod ad presens tenet Petrus dictus Saintisme , item duorum arpentorum que ad presens tenet Allipdis dicta la Galote , item unius arpenti quod ad presens tenet Lyjardis de Roissiaco , item unius arpenti quod ad presens tenet Maugisius de Roissiaco , item dimidii arpenti terre quod ad presens tenet Girardus dictus de Puteo Brisié , item unius arpenti terre quod ad presens tenet Guillermus dictus Potier , item trium arpentorum et dimidii cum dimidio quarterio terre que ad presens tenet Adam dictus de Puteo Brisié , item trium quarteriorum terre que ad presens tenent liberi Ade quondam dicti Anglici , cupiensque dictus Stephanus in ecclesia de Villa Picta cultum ampliari divinum et se facere , ut asserit , ad ordinem sacerdocii promoveri ac Domino famulari , disposuit , voluit et concessit quod in prescriptis decem et novem arpentis et tribus quarteriis cum dimidio terrarum et campiparte , usufructu quoad vixerit sibi salvo , premissa decem et novem arpenta et tria quarteria et dimidium ac campipars loco beneficii cedant , ac ad ipsum beneficium ex premissis statutum semel aliquam personam ydoneam eligere valeat quam teneamur ad dictum beneficium presentare , exnunc vero imperpetuum dictum beneficium sine cujusquam electione conferamus seu presentemus ad illud cum vacaverit seu ad id obtulerit se facultas . Ad hoc dictus Stephanus eidem presbytero quem ad premissum beneficium contigerit ordinari et suis successoribus in futurum ad sustentationem suam et beneficii nomine dicta decem et novem arpenta et tria quateria cum dimidio et campipartem predictam cum omni jure , dominio , proprietate et possessione que habebat seu habere poterat in eisdem contulit et concessit pure , libere , simpliciter ac irrevocabiliter inter vivos ; ac eadem dictus Stephanus se , prefati presbyteri et successorum suorum nomine , constituit possidere , salvo sibi in predictis quamdiu vixerit usufructu . Hoc adjecto quod ipsam capellaniam quamdiu vixerit , si voluerit , valeat deservire vel facere per alium deserviri ; et quod capellanus qui pro tempore fuerit ad dictum beneficium ordinatus vel ibi moram fecerit ad altare beati Nicholai quod in ecclesia dicte Ville Picte erectum esse dicitur , seu ad aliud altare si quod idem Stephanus in ipsa ecclesia duxerit erigendum , nisi infirmitate proprii corporis seu alio impedimento canonico fuerit impeditus , dicto altari suum debeat et teneatur obsequium assidue impendere et quanto frequentius pro anima poterit dicti Stephani et pro animabus parentum et benefactorum suorum , necnon et pro animabus domine Marie quondam domine de Villa Picta , Guidonis , Guillermi et Adelasie ejus liberorum et omnium fidelium defunctorum , salva honestate sua et debita devotione , missarum sollempnia celebrare quodque jurare debeat coram nobis premissa bona fide facere et fideliter adimplere . Quam donationem dictus Stephanus fide media promisit se ratam et firmam habere nec aliquid per se vel alium contrafacere vel venire , ac nobis supplicavit ut premissis nostrum impenderemus assensum ; nos autem ipsius supplicationibus inclinati , ejus boni motum animi considerantes in agendis premissis , ordinationem , donationem , collationem et omnia singulaque prescripta volumus , recipimus ac approbamus , et concedimus quod dictus Stephanus et successores sui premissa omia nomine beneficii teneant et habeant in futurum usque eo quod ipsa vendere vel extra manum suam ponere teneantur , salvis tamen jurisdictione et justicia ibidem nobis debitis et in aliis jure nostro ac in omnibus alieno . In cujus rei testimonium , presentes litteras sigillis nostris fecimus sigillari . Datum mense junio , anno Domini millesimo ducentesimo septuagesimo nono .

Mathei

Villepicte

Matheus

Beati Dyonisii

Francia

Stephanus dictus Barre de Villa Picta

Boissiaco

Morterias

Canaberias

Johannes de Vado

Petrus Berneri

Petrus dictus de Monte

Johannes Manselli

Maria

Girarde

Albericus

Guillermus Morelli

Petrus

Saintisme

Johannes

Foucheri

Hugo de Puteo Brisic

Huedetus dictus de Livriaco

Johannes Ligeri

Huedetus dictus de Angulo

Petrus

Saintisme

Allipdis

Galote

Lyjardis de Roissiaco

Maugisius de Roissiaco

Girardus dictus de Puteo Brisié

Guillermus dictus Potier

Adam dictus de Puteo Brisié

Anglici

Stephanus

Villa Picta

Stephanus

Stephanus

beati Nicholai

Stephanus

Stephani

Villa Picta

Guidonis

Guillermi

Adelasie

Stephanus

Stephanus


| Ista littera annexa est in precedenti littera | Universis presentes litteras inspecturis , officialis curie reverendi patris domini Ancheri cardinalis , archidiaconi Parisiensis , salutem in Domino . Notum facimus quod , in nostra presentia constitutus , Stephanus dictus Barre presbyter , executor ut dicebat testamenti quondam nobilis viri Guillermi dicti Lupi militis unacum nobilibus viris Ferrico dictaPate et Johanne de Codreio militibus , qui Guillermus fuit executor ut dicebat testamentorum quondam Marie domine de Villa Picta , matris sue , Guidonis dicti Lupi quondam militis et Adelvisis quondam domine de Tinz , asseruit quod ipse et dicti Ferricus et Johannes fundaverant ob remedium et salutem animarum dictorum defunctorum quondam capellaniam in ecclesia de Villa Picta ad altare beati Nicholai , videlicet dictus Stephanus pro medietate de bonis suis propriis , necnon et tanquam executor unacum aliis predictis pro alia medietate de bonis pertinentibus ad executionem testamenti dicti defuncti Guillermi , prout in litteris sigillis religiosorum virorum abbatis et conventus Sancti Dyonisii in Francia sigillatis , que presentibus sunt annexe , plenius dicitur contineri . Datum anno Domini millesimo ducentesimo septuagesimo nono , die lune post Judica me .

Ancheri

Parisiensis

Stephanus dictus Barre

Guillermi dicti Lupi

Ferrico dictaPate

Johanne de Codreio

Guillermus

Marie domine de Villa Picta

Guidonis dicti Lupi

Tinz

Ferricus

Johannes fundaverant

Villa Picta

Stephanus

Guillermi

Sancti Dyonisii

Francia


| De Ruolio et Secana cum appendiciis . Preceptum Karoli imperatoris | In nomine sancte et indidue trinitatis , Karolus dei gratia rex . Si sacris locis et divinis mancipatis cultibus inibique deo famulantibus largitionis nostre munere aliquod conferendo tribuimus , Deum nobis ob id presenti et in futuro seculo propitiaturum nullatenus dubitamus . Quapropter omnium sancte Dei ecclesie , presentium et futurorum , comperiat generalitas quoniam nos , ob Dei et domini nostri Jhesu Christi amorem specialisque protectoris nostri magni Dionysii venerabilis intercessionis spem , villam juris nostri Riogilum cum omni suarum integritate rerum et mancipiorum , cum terris arabilibus , cultis et incultis , vineis , campis , silvis , pascuis , aquis aquarumve decursibus , piscatoriis , molendinis , exitibus et regressibus , necnon forestem aquaticam que est a fluvio Saure usque Cambreias cum ripaticis , quam nunc usque nostra visa est dominari potestas , atque indulgemus omnes exactiones regias in aqua , cuicumque potestati subditi sint ripatici , sive in terra , quemadmodum olim reges tenuerunt et nos hactenus visi sumus absque querimonia , veluti fiscum regium , tenuisse , que villa sita est in pago Parisiaco et Pinciacinse , venerandis monachis jamdicti domni Dionysii ad agendum perpetualiter subtermissura , conferimus et inviolabili a successoribus nostris traditione confirmamus , eo scilicet jure ut septem luminaria ante altare sancte Trinitatis , post quod nos humanis solutum legibus sepeliri optamus , semper tam in die quam et in nocte , sine aliqua extinctionis intercapedine , ardeant , lumenque in presenti seculo perpetualiter tribuant , quarum una sit pro patre nostro piȩ recordationis Ludovico Augusto , altera pro genetrice nostra Judith regina , tertia pro nobis , quarta pro Hyrmintrude olim conjuge nostra regina , quinta pro hac etiam conjuge nostra Richilde regina , sexta pro omni prole nostra vivente seu defuncta , septima pro Bosone et Guidone ac reliquis familiaribus nostris . Statuimus etiam ut , quia omni tempore non plena luce , causa sollempnitatum aut alicujus prepeditionis , omnia fieri possunt , quindecim luminaria in refectorio per tria loca equaliter distincta tempore congruo ardeant . Preterea ut omni mense ex jamdicta villa fratres generalem de omni re refectionem habeant decernimus atque sancimus , ita tamen ut hȩ refectiones non diebus festis neque loco aliarum refectionum quas fratres ex aliis rebus habere debent tribuantur . In his ergo generalibus refectionibus generalis pro nobis fiat commemoratio , neque hec generalis oratio specialem prepediat supplicationem que pro nobis fieri debetur ex aliis rebus a nobis collatis . In anniversario quoque obitus nostri , Richildis , similis oratio similisque fiat refectio . Non ergo opus erit ut refectio nativitatis nostrȩ transferatur in obitum , sed manente ea , refectio obitus unde statutum est fiat . Hȩc autem et villa et omnia quȩ ex ea faciendum retro censuimus , in providentia decani omni tempore sint , suaque dispositione et ordinatione ista omnia agantur , rationem coram Deo , si quid minus fuerit , redditurus . Obsecramus ergo et obsecrantes obtestamur omnes successores nostros qui hanc villam aut aliquod ad eam pertinentem de his quȩ antecessores nostri , salvo jure regio , tenuerunt prenominatis rebus , a potestate sancti Dionysii subtrahant aut immutant seu alicui abbatum subtrahere , vel immutare permittant , quo in aliquo minus fiat quam Domino et sancto Dionysio voto nostro sacratum est . Quod si fecerit , manente integrum miseratione divina quod speciali puraque voluntate semel contulimus , se reum abstractionis vel immutationis in conspectu divinȩ majestatis mansurum esse cognoscat . Haec nos Dei constitutione rex , ipsiusque et fratrum electione monasterii magni Dionysii abba , a patre causa tutele traditus , ut hȩc pie confirmatio constitutionis per omnia tempora firmior habeatur , firmiusque ab omnibus observetur , manibus propriis subter firmantes , bullis nostris jussimus insigniri . Data VII idus octobris , anno XXX regnante Karolo rege et in successione regni Lotharii anno V . Actum Sancto Dionisio monasterio . In Dei nomine , feliciter . Amen .

Ruolio

Secana

Karoli

Karolus

Dionysii

Riogilum

Saure

Cambreias

Parisiaco

Pinciacinse

Dionysii

Ludovico Augusto

Judith

Hyrmintrude

Richilde

Bosone

Guidone

Richildis

sancti Dionysii

Dionysii

Karolo

Lotharii

Sancto Dionisio


| Ludovici senioris de quadam consuetudine apud Ruolium de clauso vinearum ablatas | In nomine sancte et individue trinitatis , Amen . Quoniam dum in hoc fragili salo vitȩ procellosis vitiorum tempestatibus circumferimur , exigit ratio , immo necessitas nobis incumbit , ut operemur bonum ad omnes , maxime autem ad domesticos fidei . Ego igitur Lugdovicus Dei gratia Francorum rex , notum facio presentibus et futuris , quia , ut vitam ȩternam merear adipisci , et item ut animabus nostrorum predecessorum conferre remedium apud fontem misericordiȩ possimus , precibus quoque dompni Ade abbatis Sancti Dyonisii , necnon interventu dompni Gerardi monachi , preoccupatus , quandam consuetudinem quam , inquam , habebamus regio more a predecessoribus nostris apud Ruellium , Sancti Dionisiy villam , in clauso vinearum prefati sancti , scilicet per singulos annos modium vini , et duodecim denarios , nostris clientibus , ecclesiȩ Beati Dyonisii , quȩ aliis ȩcclesiis de regno nostro preminet , et precipue debet a regibus Francorum honorari , in perpetuum condonamus , ut nemo deinceps , post hoc decretum nostra concessione ecclesiam pretaxatam a supradicta consuetudine liberam audeat iterum infestare . Quod ut firmum permaneat , sigilli nostri impressione confirmari precepimus . Actum publice Parisius , anno MoCoXoIII ab incarnatione Domini , anno vero regni nostri VIo . S . Lugdovici regis . S . Anselli dapiferi . S . Gisleberti buticularii . S . Hugonis constabularii . S . Guidonis camerarii . Data per manus Stephani cancellarii .

Ludovici

Ruolium

Lugdovicus

Francorum

Ade

Sancti Dyonisii

Gerardi

Ruellium

Sancti Dionisiy

Beati Dyonisii

Francorum

Parisius

Lugdovici

Anselli

Gisleberti

Hugonis

Guidonis

Stephani


| Confirmatio Guillelmi Batest de venditione | Ego Guillelmus Bateste miles , notum facio tam presentibus quam futuris quod venditionem illam quam fecit dilectus et fidelis meus Reginaldus de Logiis miles ecclesie beati Dyonisii de uno modio et dimidio vini annui redditus , pro decem libris parisiensium sibi solutis , que idem Reinaldus miles tenebat de me in feodum apud Perram Fictam , et que ego de dicta ecclesia in feodum tenebam , ratam et gratam pro me et domina Ysabelli uxore mea habeo et habebo , et ea juria dicte ecclesie ad usus et consuetudines Francie imperpetuum garentizabo contra omnes . In cujus rei testimonium et munimen , ad petitionem dicti Reginaldi militis , presentes litteras sigilli mei munimine roboravi . Datum anno Domini millesimo ducentesimo trigentesimo nono , mense augusto .

Guillelmi Batest de venditione

Guillelmus Bateste

Reginaldus de Logiis

Reinaldus

Perram Fictam

Ysabelli

Francie

Reginaldi


| Super eo quod Robertus de Croci dedit in elemosinam totum dominium inter Cellam et Ruolium | Odo , Dei gratia Parisiensis episcopus , omnibus ad quos iste littere pervenerint , in Domino salutem . Notum facimus quod Robertus de Croci totum dominium quod habebat inter Cellam et Ruolium dedit imperpetuam elemosinam ecclesie Beati Dyonisii , et de caritate ejusdem ecclesie pie recompensationis intuitu recepit decem et novem libras parisiensium , fidem prebens super hoc observando et obligans dicte ecclesie omnes res suas et promittens quod hanc elemosinam faciet observari . Rogerus autem de Villa Davroi miles , de quo tenebat dictus Robertus dominium prenotatum , approbavit eandem elemosinam et concessit et feodum suum omnino quitavit et hanc quitationem obtulit super altare beati Dyonisii fidemque dedit in manu nostra quod super hoc nichil decetero reclamabit . In cujus rei testimonium ad preces parcium presentem cartam nostro fecimus muniri sigillo . Actum anno gratie Mo CCo VIo , mense novembri .

Robertus de Croci

Cellam

Ruolium

Odo

Parisiensis

Robertus de Croci

Cellam

Ruolium

Beati Dyonisii

Rogerus

Villa Davroi

Robertus

Dyonisii


| Confirmatio Philippi regis super viatura de Ruolio | Philippus Dei gratia Francorum rex universis ad quos littere presentes pervenerint salutem . Noveritis quod pro debito quod Paganus de Rodolio debebat judeis nostris et super quo plegios suos promiserat incurrere erga judeos , ipse Paganus , pro suis plegiis aquitandis , vendidit viariam suam priori Sancti Dyonisii pro centum libris parisiensium . Nos itaque hujusmodi venditionem ratam et gratam habemus et ipsi priori et ecclesi Sancti Dyonisii , quantum ad nos attinet , confirmamus . Actum Parisius , anno Domini M° CC° VII° , mense novembri .

Philippi

Ruolio

Philippus

Francorum

Paganus de Rodolio

Paganus

Sancti Dyonisii

Sancti Dyonisii

Parisius


| De Ruolio et Lupicenis | Ego Buchardus , dominus Marleti , notum facio universis presentem paginam inspecturis quod de assensu domine matris mee Matildis uxoris mee et fratrum meorum Mathei et Willelmi in elemosinam contuli ecclesie Beati Dyonisii perpetuo possidendam quicquid habebam apud Ruolium in dominio et feodum quod Petrus de Corbevoie tenebat de me et , si predicti monachi Beati Dyonisii acquirere potuerint hoc quod illi de Sevre vel alii tenent de me apud predictum Ruolium , concedo ut acquirant et habeant . Concessi etiam quod nec ego nec heres meus apud predictam villam Ruolii aliquid deinceps poterimus aliquo modo aquirere . Concessi quoque ut terras suas que sunt apud Lorcienes et apud Malbuissun et in earumdem villarum territoriis pro utilitate sua edificent et ad edificandum tradant et inde suam faciant voluntatem , ita quod fortericia ibi non fiat et nullus hominum meorum de castro et burgo Marleti recipiatur ibidem nec aliquis de feodo meo preter filios eorum et filias et alios qui in feodo meo non habuerint mansionem . Concessi etiam ut predicti monachi omnem decimam suam , ubicumque sit , ducant ubicumque voluerint sine aliqua contradictione ullius , salva eis omnimoda justicia sua in terris suis tam censualibus quam propriis et in hospitibus suis , ubicumque fuerint in territoriis supradictis . Ista elemosina et concessione facta , septies viginti et duodecim libras parisiensium de ipsius ecclesie Beati Dyonisii caritate recepi . Que elemosina et concessio mea ut sit rata et stabilis et inviolabilis firmitatis perpetuum robur optineat , presentem paginam inde conscriptam sigilli mei caractere communivi . Actum anno Domini Mo CCo nono , mense junio .

Ruolio

Lupicenis

Buchardus

Marleti

Matildis

Mathei

Willelmi

Beati Dyonisii

Ruolium

Petrus de Corbevoie

Beati Dyonisii

Sevre

Ruolium

Ruolii

Lorcienes

Malbuissun

Marleti

Beati Dyonisii


| De Ruolio et Lupicenis | Ego Matheus , dominus Montis Morenciaci , notum facio universis presentem paginam inspecturis quod Buchardus , dominus Marleti , homo et consanguineus meus , de voluntate et assensu matris sue Matildis et uxoris sue Matildis et fratrum suorum Mathei et Willelmi , in elemosinam contulit ecclesie Beati Dyonisii perpetuo possidendam quicquid habebat apud Ruolium in dominio et feodo quem Petrus de Corbevoie tenebat de eo et , si predicti monachi Beati Dyonisii acquirere potuerint hoc quod illi de Sevre vel alii tenent de eo apud predictum Ruolium , ipse concedit ut acquirant et habeant . Concessit etiam quod nec ipse nes heres ipsius apud predictam villam Ruolii aliquid deinceps poterunt aliquo modo acquirere . Concessit quoque ut terras suas que sunt apud Lovescenes et apud Malbuisson et in earumdem villarum territoriis pro utilitate sua edificent et ad edificandum tradant et inde suam faciant voluntatem , ita quod fortericia ibi non fiat et nullus hominum suorum de castro et burgo Marleti recipiatur ibidem nec aliquis de feodo suo preter filios eorum et filias et alios qui in eodem feodo suo non habuerint mansionem . Concessit etiam ut predicti monachi omnem decimam suam , ubicumque sit , ducant ubicumque voluerint sine aliqua contradictione ullius , salva eis omnimoda justicia sua in terris suis tam censualibus quam propriis et in hospitibus suis , ubicumque fuerint in territoriis supradictis . Ista elemosina et concessione facta , septies viginti et duodecim libras parisiensium de ipsius ecclesie Beati Dyonisii caritate recepit . Que elemosina et concessio facta ab eo ut sit rata et stabilis et inviolabilis firmitatis perpetuum robur optineat , quam elemosinam et concessionem laudavi , volui et concessi et cujus fidejussor et garentizator existo , presentem paginam inde conscriptam ad preces ipsius sigilli mei caractere communivi . Actum anno Domini Mo CCo nono , mense junio .

Ruolio

Lupicenis

Matheus

Montis Morenciaci

Buchardus

Marleti

Matildis

Matildis

Mathei

Willelmi

Beati Dyonisii

Ruolium

Petrus de Corbevoie

Beati Dyonisii

Sevre

Ruolium

Ruolii

Lovescenes

Malbuisson

Marleti

Beati Dyonisii


| Inquisitio de novalibus de Asneriis , de Ruolio et aliis villis | G . Parisiensis ecclesie archidiaconi et Helyas elemosinarius Beati Dyonisii et magister Ham' canonicus Silvanectensis , notum facimus quod de concensu episcopi Parisiensis et abbatis et conventus Sancti Dyonisii electi fuimus ad inquirendum que novalia essent facta a tempore Lateranensis concilii sub pie recordationis Alexandro papa celebrati , in parrochiis de Asneriis , de Ruolio , de Valle Cresson , de Mesnilio Sancti Dyonisii , de Dompna Petra , de Cenlices . Inquisitione igitur facta , bonorum virorum testimonio didicimus quod apud Asnieras sunt novalia : vinee de Pratellis juxta crucem et fundus de Laumont usque ad caminum , apud Genevilier totum clausum vinearum que intra fossata continentur , in Cultura Sancti Dyonisii Labugae circiter unum arpennum et cultura Henrici Hostelarii sicut mete distingunt et locus qui dicitur Lius Rotundus et locus qui dicitur La Broce et locus qui dicitur Pratum Rimout et sub Monte defuncti Giroudi modicum quid et Noa de Marchais . Apud vero Ruolium sunt novalia : in Valle Surda tria arpenna Symonis Roulant de Sancto Clodoaldo et duo arpenna faie Johannis Bartholomei , ad Fossanz terra Johannis Majoris de Valle Cresson et terra Arnulfi de Bauderon et alia circiter duo arpenna et jascheria Rogeri de Sala et apud Goteriam circiter duo arpenna Guiardi Apud Vallem Cresson novalia sunt : locus qui dicitur Perroncel et circiter duo arpenna Guiberti Orenge et mete in loco qui dicitur Perroncel posite sunt . Apud Mesnilium vero Sancti Dyonisii sunt novalia : apud Bonelaie Belle Penne sicut mete posite sunt circiter sex arpenna que tenet dominus Caprosie et ad Vallem Guiberti circiter arpennum et dimidium que tenet Rencelina de Trapis , apud Mineriam circiter duo arpenna et totum territorium de Haya de Ambesi quod est extirpatum , excepto arpenno et dimidio que tenet Emengardis de Ambesi et locus qui dicitur Tufel de Ambesi , circiter septem arpenna que tenet Radulfus et Joibertus . Apud Dompnam Petram vero sunt novalia : circiter unum arpennum in chanalea quod tenet Radulfus Bonus Villanus et circiter quatuor arpenna apud Foucheroles que tenet Garinus Marcellus et circiter dimidium arpennum quod tenet Guibertus Servain et unum arpennum juxta Le Routiz quod tenet Johannis de Moncello et circiter decem arpenna que tenet Theobaudus de Moncel et circiter tria arpenna de essarto Garini Maisseron et circiter unum arpennum Guillelmi Le Lay et circiter unum arpennum Henrici Beraut et circiter unum arpennum Baldoni Fulconis et circiter tria arpenna Odonis Berray et circiter duo arpenna Isembardi de Moncel et circiter tria arpenna Theoboudi deu Moncel et circiter unum arpennum Galteri et Girardi fratrum et unum arpennum Baldoini de Tertre et circiter tria arpenna Roberti Legalles , et circiter sexaginta arpenna de culturis Sancti Dyonisii . Apud Cenlicias vero sunt novalia : versus campum Christofori circiter septem arpenna que extirpavit Odo de Serneio miles et circiter quatuor arpenna apud Merumval que tenet major de Dompna Petra et in noa Huelin circiter unum arpennum et dimidium quod tenet Galterus filius majoris de Dompna Petra et circiter unum quarterium versus nemus quod tenet Herbertus de Malavicina et circiter unum arpennum quod tenet Radulfus de Malavicina et circiter duo arpenna A la Chanelee que tenet Guillelmus Anglicus et circiter duo arpenna A la Chautele que tenet Guibertus de Ruella et circiter duo arpena juxta La Conche que tenent Eremburgis de Monasterio et Stephanus de Baterel et Radulfus frater ejus et circiter unum arpennum ad essartum defuncti Roberti Clopet quod tenet Odo de Buisson et circiter unum quarterium in Prato Chavot quod tenet Radulfus de Garnes et circiter unum arpennum ad Vallem Angrin juxta Nemus militum quod tenet Foucherus Desplanches et circiter unum arpennum ad Chineval quod tenet Robertus Bachelers et circiter tria arpenna in cultura domini Garini de Valle et circiter tria arpenna ad Pastid que tenet Petrus de Valle et circiter unum arpennum ultra molendina quod tenet Maria de Granchia et circiter dimidium arpennum ad Essarteus quod tenet Garinus de Chovilier . Actum anno Domini Mo CCo octavo decimo , mense mayo .

Asneriis

Ruolio

G

Parisiensis

Helyas

Beati Dyonisii

Ham'

Silvanectensis

Parisiensis

Sancti Dyonisii

Lateranensis

Alexandro

Asneriis

Ruolio

Valle Cresson

Mesnilio

Dyonisii

Dompna Petra

Cenlices

Asnieras

Pratellis

Laumont

Genevilier

Sancti Dyonisii Labugae

Henrici Hostelarii

Lius Rotundus

La Broce

Pratum Rimout

Monte defuncti

Giroudi

Noa de Marchais

Ruolium

Valle Surda

Symonis Roulant de Sancto Clodoaldo

Johannis Bartholomei

Fossanz

Johannis Majoris de Valle Cresson

Arnulfi de Bauderon

Rogeri de Sala

Goteriam

Guiardi

Vallem Cresson

Perroncel

Guiberti Orenge

Perroncel

Mesnilium

Sancti Dyonisii

Bonelaie Belle

Caprosie

Vallem Guiberti

Rencelina de Trapis

Mineriam

Haya

Ambesi

Emengardis de Ambesi

Tufel de Ambesi

Radulfus

Joibertus

Dompnam Petram

Radulfus Bonus Villanus

Foucheroles

Garinus Marcellus

Guibertus Servain

Le Routiz

Johannis de Moncello

Theobaudus de Moncel

Garini Maisseron

Guillelmi Le Lay

Henrici Beraut

Baldoni Fulconis

Odonis Berray

Isembardi de Moncel

Theoboudi

Moncel

Galteri

Girardi

Baldoini de Tertre

Roberti Legalles

Sancti Dyonisii

Cenlicias

Christofori

Odo de Serneio

Merumval

Dompna Petra

Huelin

Galterus filius majoris de Dompna Petra

Herbertus de Malavicina

Radulfus de Malavicina

A la Chanelee

Guillelmus Anglicus

Chautele

Guibertus de Ruella

La Conche

Eremburgis de Monasterio

Stephanus de Baterel

Radulfus

Roberti Clopet

Odo de Buisson

Prato Chavot

Radulfus de Garnes

Vallem Angrin

Foucherus Desplanches

Chineval

Robertus Bachelers

Garini de Valle

Pastid

Petrus de Valle

Maria de Granchia

Essarteus

Garinus de Chovilier


| De vinagio quod vendidit Renaudus de Logiis miles | Omnibus presentes litteras inspecturis , officialis curie Parisiensis , in Domino salutem . Notum facimus quod in nostra presentia constituti Guillelmus dictus Bateste miles et Ysabellis uxor ejus venditionem vinagii de Petrafrita quam fecisse dicitur Reginaldus de Logiis miles ecclesie Sancti Dyonisii voluerit , concesserint , laudaverunt pariter et quitaverunt , promittentes fide media quod contra quitationem hujusmodi , ratione secundi dominii vel alio modo , per se vel per alios non veniet in futurum , et quod in rebus venditis per se vel per alios nichil decetero , jure aliquo , reclamabunt , asserentes quod predictum vinagium movebat secundo loco de dominio ipsius Guillelmi et quod aliud vinagium idem Guillelmus tenebat in feodum ab ecclesia Sancti Dyonisii . In cujus rei testimonium presentes litteras ad petitionem dictorum Guillelmi et Isabellis sigillo Parisiensis curie fecimus communiri . Datum anno Domini millesimo ducentesimo trigesimo nono , mense septembris .

Renaudus de Logiis

Parisiensis

Guillelmus

Bateste

Logiis

Sancti Dyonisii

Guillelmi

Guillelmus

Sancti Dyonisii

Guillelmi

Isabellis

Parisiensis


| Super quinque arpentis vinearum uno quarterio minus et duobus modiis bladi emptis | Omnibus presentes litteras inspecturis , . . officialis Stephani Parisiensis ecclesie archidiaconi , salutem in Eo qui est omnium salus . Universitati vestre notum facimus quod Roais majorissa de Nanterra , Ivo , Symon , Bochardus et Stephanus filii ejus , constituti in presencia nostra , recognoverunt se vendidisse magistro Gaufrido de Sancto Dyonisio quinque arpenta vinearum uno quarterio minus , sita in Monte Valeriani , sub ista conditione quod , si plus inveniatur in numero pretaxato , erit dicti magistri ; si minus , dicti mater et filii tenebuntur ad supplementum vel diminuetur de pretio pro rata . Item vendiderunt dicti mater et filii dicto magistro duos modios bladi in molendino suo de Sarcleres propinquiori ripe de Nanterra , ita quod nec de meliori nec de deteriori recipiet dictus magister sed de tali quod molendinum lucrabitur sine deterioratione et ad mensuram que currit in burgo Beati Dyonisii . Solventur illi duo modii vel apud Nanterram vel apud Rudolium in optione dicti magistri ; unum modium solvent in octabis Beati Dyonisii et alium modium in octabis Nativitatis Domini , et si primus modius non solveretur in octabis Beati Dyonisii et alium modium in octabis Nativitatis Domini , et si primus modius non solveretur in octabis Beati Dyonisii sicut dictum est , sepedictus magister nomine pene percipiet omnes proventus dicti molendini usque ad octabas Nativitatis Domini , nisi interim fiat solutio dicti modii ; item , si secundus modius non solveretur in octabis Nativitatis Domini , dictus magister percipiet nomine pene omnes proventus dicti molendini usque ad festum Nativitatis beati Johannis Baptiste , nisi interim satisfiat ei de secundo modio . Itam venditionem Christiana relicta Gaufridi majoris de Columbis , Richaudis uxor Hugonis de Nanterra et Maria uxor Andree de Ruolio et Acelina uxor Tuil et Helois uxor Federici , et mariti earumdem , pro se et heredibus suis fide interposita quitaverunt . Si autem in fine anni non esset plene facta solutio duorum modiorum , quicquid dicti mater et filii habent in dicto molendino sepedictus magister tamquam suum propriium decetero possideret , salvo jure sexte partis quam habet Federicus et Heloys uxor ejus in dicto molendino . Si autem aliquo casu contingeret molendinum destrui vel deteriorari ita quod dicto magistro non satisfieret de dictis duobus modiis terminis preassignatis , in area molendini tamquam in sua propria magistro liceret edificare de novo vel reficere molendinum , ita quod jamdicti mater et filii vel eorum heredes nichil decetero reclamarent . Pro dictis autem vineis et dictis duobus modiis annuatim ut dictum est solvendis , sepedictus magister dictis matri et filiis solvit pro pretio centum libras et quinquaginta solidos parisiensium . Hec autem omnia inviolabiliter conservaturos et contra omnes homines garentire dicti mater et filii , fide in manu nostra corporaliter prestita , firmaverunt . Quod ut ratum et firmum permaneat , ad petitionem utriusque partis presentem cartam sigilli curie nostre impressione roboravimus . Actum anno gratie Mo CCo octavo decimo , mense julio .

Stephani

Parisiensis

Roais

Nanterra

Ivo

Symon

Bochardus

Stephanus

Gaufrido de Sancto Dyonisio

Monte Valeriani

Sarcleres

Nanterra

Beati Dyonisii

Nanterram

Rudolium

Beati Dyonisii

Beati Dyonisii

Beati Dyonisii

Richaudis

Hugonis de Nanterra

Maria

Andree de Ruolio

Acelina uxor Tuil

Helois

Federici

Federicus

Heloys uxor ejus


| Testimonium de compromissione facta de querelis quas habebat Odo major de Ruolio | Ego Johannes cantor ecclesie Sancti Pauli de Sancto Dyonisio , notum facio universis presentem paginam inspecturis quod presens interfui quando Odo major de Ruolio , cum uxore sua Odelina in presentia domini Henrici abbatis Beati Dyonisii constitutus , recognovit , domino Guillelmo Meneri et Renoldo Archario domini regis ballivis presentibus et aliis multis astantibus , quia compromiserat in venerabiles dominum abbatem Henricum Beati Dyonisii , Guidonem priorem Beate Marie Argentolii et Helyam elemosinarium Beati Dyonisii , et fidei sue interpositione ac prestito juramento firmaverat arbitrorum dictorum se observaturum arbitrium super hiis que vellent subtrahere a majoria ipsius et retorquere ac revolvere ad utilitatem et usum ecclesie Beati Dyonisii ; predicta etiam uxor ejus fide interposita et sub prestiti sacramenti religione promisit quoniam quod dictus vir suus super observatione dicti arbitrii affidaverat atque juraverat et quicquid dicti arbitri arbitrarentur super rebus premissis ipsa fideliter observaret nec umquam contraveniret . Fuit autem tale arbitrium quod in presencia omnium qui aderant est taliter publicatum : dictus major in majoria sua deinceps nichil habebit preter districta et submonitiones ad mandatum prepositi Ruolii faciendas , et unam consuetudinem in Natali Domini , et procurationem suam in pastibus , nisi prepositus accipiat pro illis denarios , et decem solidos in censibus , et sex denarios in corveiis si fuerint ipse submonite ; pro aliis omnibus que prefatus major ratione majorie sue sive facere solebat sive percipere revolutis ad commodum ecclesie Beati Dyonisii et retentis , sexaginta decem solidos parisiensium in oct~b-Dyon~ apud Ruolium recipiet annuatim nec aliquid de rebus retortis ad opus Beati Dyonisii poterit in posterium reclamare . Huic autem rei in presentia domini Henrici abbatis Beati Dyonisii hii testes interfuerunt : Hanricus prior , Hugo subprior , Petrus infirmarius , Petrus cenator , Albericus thesaurarius , Willelmus Malus Vicinus , Odo Clementis , Symon hospitiarius , Johannes subinfirmarius , Fulco capellanus prioris , Ungerius clericus , Corrannus , Mathias Augerii , Guibertus Potus , Johannes de Haubertivillari , Petrus janitor , Johannes de Trembleio , Herbertus Saunerius , Mathiot nepos Mathie Augerii , Hodan de Argentolio , Johannes filius Herberti Saunerii , Radulfus Bochard , Symon Hostiarius , Augustinus Regulator , Bernardus Brulez , Gaucherus de Luigniaco , Robertus Loer , Henricus de Montegni , Robertus de Garenna . In cujus rei memoriam , ad petitionem ipsorum videlicet dictorum majoris et majorisse paginam hanc inde conspcriptam sigilli mei caractere communivi . Actum anno Domini Mo CCo nono decimo , mense decembri .

Odo

Ruolio

Johannes

Sancti Pauli de Sancto Dyonisio

Odo

Ruolio

Odelina

Henrici

Beati Dyonisii

Guillelmo Meneri

Renoldo Archario

Henricum Beati Dyonisii

Guidonem

Beate Marie Argentolii

Helyam

Beati Dyonisii

Beati Dyonisii

Beati Dyonisii

Ruolium

nec

in posterium

Dyonisii

testes interfuerunt

Hugo

Petrus

Petrus cenator

Albericus

Willelmus

, Odo Clementis

Symon hospitiarius

Johannes

Fulco

Corrannus

Augerii

Guibertus Potus

Johannes de

, Petrus janitor

Johannes

, Herbertus Saunerius

Mathiot nepos

Augerii

Hodan de

, Johannes filius

Saunerii

Radulfus Bochard

Symon Hostiarius

Augustinus Regulator

Bernardus Brulez

Gaucherus de

, Robertus Loer

Henricus de

, Robertus de

. In cujus


| De compromissione majoris de Ruolio | Nos Willelmus Maneri miles , Renoldus Arcuarius , notum facimus tam presentibus quam futuris quod , cum de mandato domini regis accessissemus ad ecclesiam Beati Dyonisii pro querela quam Odo major de Ruolio asserebat se habere contra abbatem dicti loci , de qua idem conquestus domino regi fuerat , idem major coram nobis et aliis multis recognovit se compromisisse super eadem querela in venerabiles viros abbatem predictum , Guidonem priorem Argentolii et Heliam elemosinarium Beati Dyonisii , et fidei sue interpositione firmasse , nichilominus prestito sacramento , quod idem arbitri super eadem querela arbitrarentur ipse firmum et ratum imperpetuum observaret ; uxor autem ejus Odelina similiter affidavit se firmiter observaturam quicquid maritus ejus super observatione dicti arbitrii juraverat atque affidaverat et etiam quod idem arbitri super premissa contentione arbitrarentur . Fuit autem tale arbitrium quod in presencia omnium qui aderant est taliter publicatum : dictus major in majoria sua deinceps nichil habebit preter districta et submonitiones ad mandatum prepositi Ruolii faciendas , et unam consuetudinem in Natali Domini , et procurationem suam in pastibus , nisi prepositus accipiat pro illis denarios , et decem solidos in censibus , et sex denarios in corveis , si fuerint ipse submonite . Pro aliis omnibus que prefatus major ratione majorie sue sive facere solebat sive percipere revolutis ad commodum ecclesie Beati Dyonisii et retentis , sexaginta decem solidos parisiensium in octabis Beati Dyonisii apud Ruolium recipiet annuatim nec aliquid de rebus retortis ad opus Beati Dyonisii poterit in posterum reclamare . In cujus rei testimonium ad petitionem utriusque partis ego Guillelmus Maneri miles solus presenti pagine sigillum meum apposui , quia Renoldus Arcuarius sigillum proprium non habebat . Actum anno Domini Mo CCo vicesimo primo , mense julio .

Ruolio

Willelmus Maneri

Renoldus Arcuarius

Beati Dyonisii

Odo major de Ruolio

Guidonem

Argentolii

Heliam

Beati Dyonisii

Odelina

Beati Dyonisii

Beati Dyonisii

Ruolium

Beati Dyonisii

Guillelmus Maneri

Renoldus Arcuarius


| De decima vinearum Bernardi Salinarii | Petrus , divina miseratione Beati Dyonisii abbas , omnibus presentes litteras inspecturis , salutem in Domino . Noverint universi quod , constitutus in presencia nostra , Bernardus Salinarius de Pontis recognovit se debere annuatim ecclesie Beati Dyonisii decimam de vineis suis quas habet apud Hardillam Vallem et fecit nobis solutionem de dicta decima sicut antea fecerat per multos annos , astantibus et videntibus Matheo camerario nostro , Houdano decano qui predictam solutionem ex parte nostra recepit , Girardo decano , Odone Bonemin , Guidone Berengario , Theobaldo de Maubussun , Johanne Britone et Johanne de Bria monachis . In cujus rei testimonium , presentes litteras sigillo nostro sigillavimus . Actum anno Domini Mo CCo vicesimo primo , mense februario .

Bernardi Salinarii

Petrus

Beati Dyonisii

Bernardus Salinarius de Pontis

Beati Dyonisii

Hardillam Vallem

Matheo

Houdano

Girardo

Odone Bonemin

Guidone Berengario

Theobaldo de Maubussun

Johanne Britone

Johanne de Bria


| De vineis emptis apud Lupicenas | Stephanus , Parisiensis archidiaconus , omnibus presentes litteras inspecturis , in Domino salutem . Notum facimus quod , in nostra presentia constituti , Adam de Buch et Johannes de Malo Dumo recognoverunt se vendidisse viro venerabili et religioso abbati Sancti Dyonisii in Francia pro viginti et octo libris parisiensium arpentum et dimidium vinee site apud Lupicenas , in territorio Sancti Dyonisii , unum scilicet arpentum situm apud Crucem Gunerii , et duos quarterios in loco qui dicitur Es Ajons , promittentes , fide in manu nostra prestita corporali , quod super dicta vinea rectam contra omnes dicto abbati portabunt garenciam et quod contra venditionem istam per se vel per alios decetero nichil reclamabunt . Uxores vero dictorum Ade et Johannis , scilicet Maria et Aaliz , in nostra presencia constitute , dictam venditionem concesserunt et quitaverunt et , fide in manu nostra data , promiserunt quod venditionem istam pro posse suo contra omnes garentizarent et quod jure hereditario vel jure dotalicii sive donationis propter nupcias vel alia causa in dicta vinea per se vel per alios decetero nichil reclamabunt . Hanc itaque venditionem Robertus de Mollento , de cujus feodo movet vinea supradicta , coram nobis laudavit pariter et concessit . In cujus rei testimonium et memoriam , ad petitionem dictorum Ade et Johannis et dictarum ipsorum earumdem presentes litteras sigilli nostri impressione fecimus roborari . Actum anno gratie Mo CCo XXo tertio , mense aprili .

Lupicenas

Parisiensis

Adam de Buch

Johannes de Malo Dumo

Sancti Dyonisii

Francia

Lupicenas

Sancti Dyonisii

Crucem Gunerii

Es Ajons

Ade

Johannis

Maria

Aaliz

Robertus de Mollento

Ade

Johannis